Wall Street: Πτώση λόγω αρνητικών στοιχείων για τη μεταποίηση| newmoney\nWall Street: Πτώση λόγω αρνητικών στοιχείων για τη μεταποίηση\nΔεκέμβριος 2, 2019 5:39 μμ\nWall Street: Οι επενδυτές στοιχηματίζουν στο άνοιγμα της οικονομίας και ενισχύουν τους δείκτες\nΑπώλειες άνω του 1% για τον τεχνολογικό δείκτη Nasdaq\nΠτωτικά κινούνται οι βασικοί δείκτες στο χρηματιστήριο της Νέας Υόρκης σήμερα Δευτέρα, στην πρώτη συνεδρίαση της εβδομάδας αλλά και του Δεκεμβρίου, καθώς οι επενδυτές προσπαθούν να αξιολογήσουν τις επενδύσεις από το εμπορικό μέτωπο αλλά φαίνεται να έχουν επηρεασθεί και από τα στοιχεία για την μεταποιητική δραστηριότητα στις ΗΠΑ για τον Νοέμβριο που δείχνουν αρνητική πορεία.\nΟ βιομηχανικός δείκτης Dow Jones κινείται με απώλειες 0,48%, στις 27.917,00 μονάδες. Ο τεχνολογικός δείκτης Nasdaq καταγράφει τη μεγαλύτερη πτώση κατά 1,24%, στις 8.559,27 μονάδες. Ο ευρύτερος δείκτης S&P 500 καταγράφει πτώση 0,74% στις 3.1117,74 μονάδες.\nΣημειώνεται ότι οι δείκτες έδειξαν ιδιαίτερη δυναμική τον Νοέμβριο και έκλεισαν με ισχυρά κέρδη, λαμβάνοντας ώθηση από την αισιοδοξία για την επίτευξη εμπορικής συμφωνίας ανάμεσα στις ΗΠΑ και την Κίνα. Ο S&P 500 πραγματοποίησε άλμα 3,4% τον περασμένο μήνα, ο Dow Jones ενισχύθηκε 3,7% και ο Nasdaq πραγματοποίησε ράλι 4,5%.\nO πρόεδρος των ΗΠΑ, Ντόναλντ Τραμπ ανακοίνωσε μέσω twitter ότι επαναφέρει τους δασμούς σε χάλυβα και αλουμίνιο που εισάγονται από Βραζιλία και Αργεντινή.\nΣτην αγορά εμπορευμάτων το αμερικανικό αργό πετρέλαιο ενισχύεται 1,74% στα 56,13 δολάρια το βαρέλι, ενώ ο χρυσός καταγράφει απώλειες 0,32% στα 1.468 δολάρια ανά ουγγιά.\nΣτην αγορά συναλλάγματος, το δολάριο διολισθαίνει έναντι του ευρώ, ενώ ενισχύεται έναντι του γεν και της στερλίνας. Η ισοτιμία με το ευρωπαϊκό νόμισμα διαμορφώνεται στο επίπεδο του 1,1069 δολ./ευρώ.\nΣτην αγορά ομολόγων, η απόδοση του αμερικανικού 10ετούς τίτλου πραγματοποιεί άλμα 6 μονάδων βάσης στο 1,836%.


Διάγνωση και αξιολόγηση βλαβών...\nΔιάγνωση και αξιολόγηση βλαβών σε δίστυλο μονώροφο πλαίσιο ΩΣ υπό εναλλασσόμενη φόρτιση\nΠαπαδόπουλος Νικόλαος Α., Χαλιορής Κωνσταντίνος Ε., Λιώλιος Αγγελος A., Αγγελή Γεωργία Μ., Μεργούπης Θεόφιλος Α., Ευθυμιόπουλος Παναγιώτης Ν.\nΕνα νέο ασύρματο σύστημα ελέγχου δομικής ακεραιότητας και βλαβών στοιχείων ΩΣ έναντι σεισμικών δράσεων A new wireless structural health monitoring system for damage assessment of RC infrastructures under seismic excitations\nαπό: Βουτετάκη Μαρία-Στυλιανή Ε., κ.ά.\nΕπισκόπηση ιδιοτήτων και σχεδιασμός μηχανισμών μεγέθυνσης κίνησης πιεζοηλεκτρικών διεγερτών\nαπό: Γκολές Κωνσταντίνος\nOndes elastiques dans les solides application au traitement du signal\nαπό: Dieulesaint E., κ.ά.\nΑξιολόγηση των σημάτων πιεζοηλεκτρικών στοιχείων στην τριαξονική συσκευή Interpretation of bender element signals in the triaxial apparatus\nαπό: Alvarado G., κ.ά.\nΔύο μέθοδοι προσδιορισμού των ηλεκτρικών χαρακτηριστικών πιεζοηλεκτρικών κρυστάλλων\nαπό: Βεντουράτος Φαίδων Γ.\nΕπεξεργασία σήματος συμβολομετρικής διάταξης ακρίβειας λ/2 για αναγνώριση δυναμικής συμπεριφοράς πιεζοηλεκτρικών επενεργητών\nαπό: Φελέκης Δημήτριος Κ., κ.ά.\nΗ μέτρηση της ταχύτητας των διατμητικών κυμάτων με τη μέθοδο των πιεζοηλεκτρικών στοιχείων The measurement of shear waves velocity with the bender element method\nαπό: Τίκα Θεοδώρα Μ., κ.ά.\nαπό: Κοντός Γιάννης, κ.ά.\nΔομικό στοιχείο (κόμβος) σε εναλλασσόμενη φόρτιση\nαπό: Αλεξόπουλος Δ., κ.ά.\nProfit εποπτικός έλεγχος και διάγνωση βλαβών στη χημική βιομηχανία\nαπό: Παλιούρη Μ.\nΗ Σκοπιμότητα Ανάπτυξης Εμπειρων Συστημάτων στη Διάγνωση Βλαβών Υδραυλικών Συστημάτων Υψηλής Πίεσης και το Εμπειρο Σύστημα HydroPro The Reasons for Applying Expert Systems for Fault Diagnosis in Hydraulic Systems and the Expert System HydroPro\nαπό: Αγγελή Χ., κ.ά.\nΜετασεισμική διάγνωση των κατασκευών Post - earthquake diagnosis of structures\nΗ Σκοπιμότητα Ανάπτυξης Εμπειρων Συστημάτων στη Διάγνωση Βλαβών Υδραυλικών Συστημάτων Υψηλής Πίεσης και το Εμπειρο Σύστημα HydroPro\nΑνάπτυξη μεθόδου πεπερασμένων στοιχείων για την επίλυση της συζευγμένης μη-γραμμικής συμπεριφοράς ευφυών σύνθετων πλακών και κελυφών με πιεζοηλεκτρικά στοιχεία\nαπό: Βαρελής Δημήτρης Σ.\nΑναλυτική προσομοίωση πειραματικής απόκρισης άμμου σε διέγερση με πιεζοηλεκτρικά στοιχεία Analytical simulation of the experimental response of sand to bender element excitation\nαπό: Πάνος Ιωάννης, κ.ά.\nΑνάπτυξη προτύπων μηχανικής και πεπερασμένων στοιχείων για τον υπολογισμό δυναμικής απόσβεσης σε σύνθετες κατασκευές με εύκαμπτες στρώσεις και πιεζοηλεκτρικά στοιχεία\nαπό: Πλαγιανάκος Θεοφάνης Σ.\nαπό: KUMPF W.\nΠλαίσια από ωπλισμένο σκυρόδεμα υπό ανακυκλιζόμενη φόρτιση ενισχυμένα με χιαστί ελκυστήρες: Πειραματική και υπολογιστική διερεύνηση RC frames strengthened by tention-ties under cyclic loading: Experimental and computational investigation\nαπό: Λιώλιος Αγγελος, κ.ά.\nΔοκιμή επισκευασμένου με ρητινενέσεις δομικού στοιχείου (κόμβου) σε εναλλασσόμενη φόρτιση\nαπό: Κωνσταντίνου Σ.\nΔιάγνωση βλαβών αεριοστροβίλων με χρήση υπολογιστικών μοντέλων:Η περίπτωση υπερβολικών ακτινικών διακένων πτερυγίων συμπιεστή Gas turbine fault diagnosis using computer models. The case of excessive compressor tip - clearance\nαπό: Μαθιουδάκης Κ.\nΑπαρίθμηση λειτουργικώς ισοδύναμων τάξεων βλαβών για την ακολουθιακή διάγνωσή τους σε συνδυαστικά συστήματα\nαπό: Δοκουζγιάννης Σ., κ.ά.\nαπό: Παπαθανασίου Κωνσταντίνος, κ.ά.\nΔιάγνωση βλαβών αεριοστροβίλων με χρήση υπολογιστικών μοντέλων:Η περίπτωση υπερβολικών ακτινικών διακένων πτερυγίων συμπιεστή\nαπό: SALTER P.R., κ.ά.\nΣυμπεριφορά εδαφών υπό εναλλασσόμενη φόρτιση και δυναμική αλληλεπίδραση του εδάφους θεμελίωσης-κατασκευής Soil behavior under cyclic loading and dynamic soil - structure interaction\nαπό: Σαββίδης Σ. Α.\nΑνέπαφος έλεγχος και διάγνωση βλαβών σε στοιχεία σκυροδέματος με την εφαρμογή της μεθόδου Σάρωσης Ταλαντώσεων με Laser (Laser Scanning Vibrometry-LSV) Non-contact control and damage diagnosis in concrete elements using Laser Scanning Vibrometry (LSV) method\nαπό: Λιαράκος Ευάγγελος Β., κ.ά.\nαπό: Mostaedi Arian\nΠειραματική διερεύνηση επιρροής χαλύβδινων ινών στην συμπεριφορά διατμητικών στοιχείων σκυροδέματος υπό εναλλασσόμενη φόρτιση\nαπό: Μαρίνος Ι., κ.ά.\nΔοκίμια μορφολογίας δοκού - υποστυλώματος από Ο.Σ., υπό εναλλασσόμενη φόρτιση σε πρώιμα στάδια της ωρίμανσής τους\nαπό: Κλεπουσνιώτης Ν., κ.ά.\nΔοκιμή πλαισίου από ωπλισμένο σκυρόδεμα υπό ανακυκλιζόμενη φόρτιση - Ενίσχυση με χιαστί ελκυστήρες\nΜηχανική συμπεριφορά κόμβων σε εναλλασσόμενη καταπόνηση μεγάλης έντασης\nαπό: Συμεωνίδης Θ., κ.ά.\nΔομικά στοιχεία με επιμήκυνση οπλισμού σε εναλλασσόμενη καταπόνηση μεγάλης έντασης\nαπό: Αμβροσιάδης Γ.Μ., κ.ά.\nΧρήση κυψελλωτών διατομών και διατομών ψυχρής ελάσεως σε μονώροφο μεταλλικό φορέα Use of castellated sections and cold formed sections in a one storey - level steel structure\nαπό: Παναγοπούλου Λαμπρινή, κ.ά.\nSingle axis CNC positioning system\nαπό: Λουκάκης Κ.\nSingle - family housing the private domain\nαπό: Salazar Jaime, κ.ά.\nΣυντήρηση-Αποκατάσταση βλαβών σε κτήρια - Αίτια βλαβών - Εδαφος - Εκσκαφές\nαπό: Κωμοδρόμος Αιμίλιος


Ουέσκα - Βαλένθια • Προγνωστικά-Ανάλυση Αγώνα • Bet-planet.gr\nΣε μία ισορροπημένη αναμέτρηση, η Ουέσκα ηττήθηκε με 1-0 στην έδρα της Μπέτις. Οι φιλοξενούμενοι δεν κατάφεραν να βρουν τον στόχο ποτέ στην αναμέτρηση, το μοναδικό γκολ στην αναμέτρηση ήρθε με εύστοχη εκτέλεση πέναλτι του Ιγκλέσιας στο 57ο λεπτό. Στη 17η θέση του βαθμολογικού πίνακα βρίσκεται η ομάδα του Ρόχο Μάρτιν με ρεκόρ 34-53 και 33 βαθμούς.\nΕκτός οι Εσκρίτσε (επιθετικός), Εουγκένι (μέσος), Ινσούα (αμυντικός), Λουισίνιο (αμυντικός) και Βαλέρα (τερματοφύλακας).\nΕμφατική εμφάνιση πραγματοποίησε η Βαλένθια η οποία και νίκησε εντός έδρας με 4-1 την Έιμπαρ. Οι γηπεδούχοι μπήκαν δυνατά στην αναμέτρηση από το πρώτο λεπτό καταφέρνοντας να σκοράρουν τρία γκολ στα πρώτα τριάντα λεπτά του αγώνα. Στο δεύτερο μέρος, ο Γκέντες σκόραρε ξανά διαμορφώνοντας το τελικό σκορ. Στη 13η θέση ανέβηκε η ομάδα του Βόρο με ρεκόρ 50-53 και 42 βαθμούς.\nΜε νίκη «καθαρίζει» την υπόθεση παραμονή η Ουέσκα ο οποία παρουσιάζει αλλοπρόσαλλη εικόνα το τελευταίο διάστημα. Από την άλλη πλευρά, η Βαλένθια είναι καλύτερη στον αγωνιστικό χώρο με τον Βόρο, παίζει επιθετικά έχοντας καταφέρει να σκοράρει εφτά γκολ στις τελευταίες τρεις αγωνιστικές. Θα «χτυπήσουν» στην αντεπίθεση οι φιλοξενούμενοι, GG σε απόδοση 1.90.\n19:00 Ουέσκα - Βαλένθια Both Teams To Score Yes 1.90 10 0-0 -10.00


GNTM: Η νέα δοκιμασία, οι εκπλήξεις και η αποχώρηση - Τηλεόραση | News 24/7\nGNTM: Η νέα δοκιμασία, οι εκπλήξεις και η αποχώρηση\nΤα κορίτσια του Greece's Next Top Model θα κληθούν να φωτογραφηθούν ως πλαστικές κούκλες, ενώ η επιστροφή των παλιών παικτριών θα ταράξει τα νερά. Ποια θα αποχωρήσει στο τέλος της βραδιάς;\nnews247 03 Δεκεμβρίου 2018 15:39\nΟ αριθμός των κοριτσιών του GNTM μειώνεται ολοένα και περισσότερο, με αποτέλεσμα να έχουμε φτάσει στο Top 8. Οι παίκτριες που κατάφεραν να φτάσουν μέχρι εδώ έχουν, σίγουρα, προσπαθήσει πολύ, ωστόσο, θα πρέπει να βάλουν τα δυνατά τους και να δώσουν το 100% του εαυτού τους, για να συνεχίσουν την πορεία τους στο παιχνίδι και να φτάσουν μέχρι τον τελικό.\nΣτο επεισόδιο της Δευτέρας, τα 8 κορίτσια θα έρθουν αντιμέτωπα με πολλές εκπλήξεις. Η πρώτη έκπληξη αφορά την επιστροφή κάποιων παλιών παικτριών. Τα μοντέλα που βρίσκονται μέσα στο σπίτι θα πρέπει να ψηφίσουν τις παίκτριες που επιθυμούν να επιστρέψουν, ενώ οι εντάσεις δεν θα λείψουν ούτε από αυτό το επεισόδιο, αφού η πίεση είναι μεγάλη, με αποτέλεσμα, μάλιστα, η Ξανθή Τζερεφού να οδηγείται στο νοσοκομείο.\nΗ δεύτερη έκπληξη βασίζεται στο concept, που θα κληθούν να φέρουν, για άλλη μια φορά, εις πέρας τα κορίτσια του GNTM μέσα από τη φωτογράφισή τους. Τα 8 μοντέλα θα πρέπει να μεταμορφωθούν σε πλαστικές κούκλες μέσα σε κουτιά και να ποζάρουν στον φακό του Βασίλη Τοπουσλίδη ως άψυχες φιγούρες. Ποια κορίτσια θα τα καταφέρουν και θα περάσουν στην επόμενη φάση;\nΣπάνια πλάνα: Η Ζενεβιέβ Μαζαρί στην πασαρέλα όταν επιδίωκε να γίνει Next Top Model\nGNTM: Άγριος καβγάς με "γαλλικά" - Ειρήνη Ερμίδου και Ξανθή πλακώθηκαν για το φαγητό\nGNTM: Διέρρευσαν πληροφορίες από τον τελικό - Οι τέσσερις και η "νικήτρια"


Hello everyone - freestuff.gr\nΕγγραφή: 07 Νοέμ 2012 12:09\nΔημοσίευση από Filothei » 07 Νοέμ 2012 13:02\nΕίμαι η Φιλοθέη, εδώ και καιρό διάβαζα διάφορες αναρτήσεις και σήμερα έγινα μέλος. Με μεγάλη επιείκεια θα με χαρακτήριζα σαν ένα απροσάρμοστο πλάσμα που δε ξέρει τι θέλει (όχι σε όλους τους τομείς, αλλά στον επαγγελματικό) . Είμαι πτυχιούχος πληροφορικής, αλλά δε κυνήγησα το όνειρό μου όταν έπρεπε. Γενικά ακόμα δε ξέρω ποιο είναι το όνειρο μου. Ξέρω μόνο πως αν μου δοθεί η ευκαιρία να κάνω κάτι, τότε είμαι απόλυτα dedicated σε αυτό. Πριν καιρό πίστευα πως η πληροφορική δε ταιριάζει τόσο πολύ σε κορίτσια. Τώρα βλέπω την εξέλιξη από κάποιες συμφοιτήτριες μου και βλέπω πως απλά έκανα λάθος. Το πιο κουραστικό πράγμα με μένα είναι πως δεν έχω μάθει να παίρνω αποφάσεις. Μπορεί ένας τέτοιος χαρακτήρας σαν εμένα να έχει οποιαδήποτε πορεία στον χώρο της πληροφορικής\nΔημοσίευση από ALR » 07 Νοέμ 2012 19:06\nΓεια σου Φιλοθέη,\nΔημοσίευση από andreaslll » 07 Νοέμ 2012 20:35\nΗ πληροφορική έχει τόσο πολλούς τομείς που σίγουρα κάπου θα βρεις την κλίση σου. Δουλειά χλωμό να βρεις εφόσον παραμένεις κάτοικος Ελλάδας, αλλά αυτό μάλλον είναι άλλη ιστορία.\nΔημοσίευση από ALR » 07 Νοέμ 2012 23:25\nΕντάξει, πολλοί από εδώ μέσα έχουμε δουλειά ακόμη και είμαστε κάτοικοι Ελλάδας.\nΑν είσαι καλός δε χάνεσαι όπου κι αν είσαι.\nΔημοσίευση από DGeorge » 08 Νοέμ 2012 13:52\nΚαλώς μας όρισες Φιλοθέη, στην Παρέα μας\nΕλπίζω να ταιριάξουμε ως Παρέα, (να σου αρέσουμε, και να μας αρέσεις ) και να βρεις ό,τι ζητάς κοντά μας.\nALR έγραψε: Εντάξει, πολλοί από εδώ μέσα έχουμε δουλειά ακόμη και είμαστε κάτοικοι Ελλάδας.\nΔημοσίευση από Filothei » 08 Νοέμ 2012 17:17\nΚαλώς σας βρήκα!! Γενικά για τα μεταπτυχιακά τι πιστεύετε? Αξίζει ο κόπος, ο χρόνος και τα χρήματα? Οι πιο πολλοί που έχουν κάνει, λένε πως δεν απέκτησαν καμιά ιδιαίτερη εξειδίκευση. Αλλά είναι αυτό που λένε, πως όσο πιο πολλά χαρτιά έχεις, περισσότερες πιθανότητες έχεις στον επαγγελματικό τομέα.\nΔημοσίευση από canopus » 08 Νοέμ 2012 18:15\nΕμένα προσωπικά η άποψη μου είναι :\nότι στον κόσμο της πληροφορικής δεν μετράνε τα πτυχία. Αυτό που μετράει είναι η όρεξη για γνώση και μόνο. όσο λιώσεις τόσο θα μάθεις. Αν τα αφήσεις πίσω για ένα χρονικό διάστημα την πάτησες.\nΜια καλή κίνηση, είναι να γίνεις μέλλος σε μια κοινότητα, να σε βοηθάνε, όταν και όπου μπορούν. από εκεί και πέρα να αρχίσεις να συνεργάζεσαι με άτομα, να ανταλλάζεις ιδέες, απόψεις, γνώσεις. μόνο έτσι αποκτάς παραπάνω γνώση και παραπάνω εμπειρία στον κόσμο της πληροφορικής. Σίγουρα και μια σχολή βοηθάει την κατάσταση αλλά η σχολή σταματάει εκεί που φτάνει το επίπεδο της τάξης/τμήμα (κ η βαρεμάρα του εκπαιδευτικού )κτλ.\nΔημοσίευση από andreaslll » 08 Νοέμ 2012 18:44\nΜην πετάξεις χρόνο και χρήμα για μεταπτυχιακό.\nΓια τον επαγγελματικό τομέα μετράνε μόνο οι γνωριμίες αυτή τη στιγμή. Μην κάνεις το λάθος να πιστέψεις ότι υπάρχει πιθανότητα να βρεις δουλειά αν μάθεις το χ αντικείμενο ή αποκτήσεις την ψ εξειδίκευση.\nΗ αλήθεια είναι ότι όσοι έχουν δουλειά αναρωτιούνται πότε θα απολυθούν και ξέρουν ότι χλωμό να βρουν ξανά στον ίδιο τομέα. Έχω δύο φίλους με δικές τους εταιρείες πληροφορικής που ενώ έχουν δουλειά, έχουν να δουν λεφτά εδώ και πολύ καιρό και τίθεται σοβαρό ζήτημα βιωσιμότητας των επιχειρήσεων. Οι υπάλληλοι τους το γνωρίζουν και έχουν καταλάβει ότι είναι ζήτημα χρόνου να πάρουν πόδι. Τα παιδιά στο τέλος θα καταλήξουν να παίρνουν κανένα εργάκι με μαύρα λεφτά και να το διεκπεραιώνουν μόνοι τους.\nΔημοσίευση από hitca » 08 Νοέμ 2012 19:19\nΈνα μεταπτυχιακό δίπλωμα είναι νομίζω ένα άριστο συνοδευτικό ενός καλού βιογραφικού. Θα πρότεινα αντ' αυτού εξιδείκευση και πιστοποίηση σε τομείς πληροφορικής όπου υπάρχει ζήτηση.\nΓιά κάτι σοβαρό θα πρότεινα να ξεκινήσεις με SAP (όλα τα modules άν είναι δυντατόν ή έστω κάποια κύρια), ITIL, PRINCE κλπ.)\nΔημοσίευση από Filothei » 08 Νοέμ 2012 21:18\nέχετε απόλυτο δίκαιο.. Τι να πω?Το παλεύουμε και όπου μας βγάλει..\nΌπου υπάρχει θέληση...υπάρχει και ο τρόπος...\nΕγγραφή: 05 Νοέμ 2012 15:43\nΕπικοινωνία Nikos galoo_com\nΔημοσίευση από Nikos galoo_com » 09 Νοέμ 2012 12:51\nεπειδη δουλευω για πολυεθνικη και ανθρωποι γυρω απο τη πληροφορικη και γενικα το web χρειαζονται... να ξες οτι τα "χαρτια" δε παιζουνε κανενα ρολο, απλα θελουνε να ξερουνε οτι μπορεις να κανεις τη δουλεια που θα σου ζητησουνε και δεν εχουνε τυφλη εμπιστοσυνη σε κανενα χαρτι απολυτως... τουτεστιν, ακομη και μεταπτυχιακο να κανεις, μη το κανεις για το χαρτι αλλα για να εμπλουτισεις τις δικες σου γνωσεις και ερχομαι στο δευτερο part που εχει να κανει με αυτο ακριβως.... Εμπλουτισμενες γνωσεις σε πολυ συγκεκριμενα πραγματα και οχι τσαλαβουτηματα αριστερα δεξια....βρες 1-2 πεδια και ΒΑΡΑ εκει. Δεν εχασες κανενα τραινο και το μονο που πρεπει να εχεις στο νου σου σαυτο το κουπι της ελευθερης αγορας (το δημοσιο και τα χαρτια ευτυχως πεθανανε) ειναι η ΣΥΝΕΠΕΙΑ σε οτι κιαν διαλεξεις να βαρεσεις... Δε προκειται ΠΟΤΕ να ξες ποσο κοντα η μακρια βρισκεσαι οποτε προχωρας με ΣΥΝΕΠΕΙΑ και ΕΠΙΜΟΝΗ και full hands on σαυτα που μαθαινεις, λιωστα.\nΔημοσίευση από platongr » 09 Νοέμ 2012 19:12\nΑν πάντως δεν σε ενδιαφέρει το επάγγελμα η νιώθεις ότι δεν τα καταφέρνεις, μπορείς να ακολουθήσεις και μία ακαδημαϊκή καριέρα, ή ένα μεταπτυχιακό σε άλλον τομέα και δραστηριοποιηθείς εκεί.\nΔημοσίευση από eridanus » 11 Νοέμ 2012 20:57\nη επίγνωση μιας αδυναμίας, είναι δύναμη και ταυτόχρονα το πρώτο βήμα για να την ξεπεράσουμε.\nΤην επίγνωση την έχεις... μένει να την κάνεις κάτι....\nΤο να αναγνωρίσουμε μια πλευρά μας, είναι δύσκολο.\nΤο να την πάμε παρακάτω, είναι απλώς χρονοβόρο.\nΔημοσίευση από andreaslll » 11 Νοέμ 2012 21:47\nΣυνάδελφος και φίλος με διπλώματα, γνώσεις και εμπειρία, ψάχνοντας απεγνωσμένα τρόπο για να βγάλει λεφτά κατέληξε να κάνει κάποιες δουλειές για τη βιομηχανία του πορνό. Ούτε από εκεί βρήκε σταθερό εισόδημα και τα παράτησε εντελώς, πλέον ασχολείται με τον τουριστικό τομέα.\nΗ μόνη ενασχόληση που είχε τελευταία με την πληροφορική ήταν που έγραψε τις επαγγελματικές του σελίδες σε php


Ματθαίον 14 – Κατά Ματθαῖον ιδ΄\nΜατθαίον Κεφ. 14\n1 ΚΑΤΑ τον καιρό εκείνο, ο Ηρώδης ο τετράρχης άκουσε τη φήμη τού Ιησού,\n2 και είπε στους δούλους του: Αυτός είναι ο Ιωάννης ο Βαπτιστής· αυτός σηκώθηκε από τους νεκρούς, και γι’ αυτό ενεργούν σ’ αυτόν οι δυνάμεις.\n3 Επειδή, ο Ηρώδης, αφού συνέλαβε τον Ιωάννη, τον έδεσε, και τον έβαλε στη φυλακή, εξαιτίας τής Ηρωδιάδας τής γυναίκας τού αδελφού του, του Φιλίππου,\n4 για τον λόγο ότι, ο Ιωάννης έλεγε σ’ αυτόν: Δεν σου επιτρέπεται να την έχεις.\n5 Και θέλοντας να τον θανατώσει, φοβόταν το πλήθος, επειδή τον είχαν ως προφήτη.\n6 Και όταν γίνονταν τα γενέθλια του Ηρώδη, η θυγατέρα τής Ηρωδιάδας χόρεψε ανάμεσά τους, και άρεσε στον Ηρώδη.\n7 Γι’ αυτό, της υποσχέθηκε με όρκο να της δώσει ό,τι αν ζητήσει.\n8 Και εκείνη, αφού παρακινήθηκε από τη μητέρα της: Δώσε μου, λέει, εδώ επάνω σε πιάτο το κεφάλι τού Βαπτιστή Ιωάννη.\n9 Και ο βασιλιάς λυπήθηκε· εξαιτίας, όμως, των όρκων και των συγκαθήμενων πρόσταξε να της δοθεί.\n10 Και αφού έστειλε, αποκεφάλισε τον Ιωάννη μέσα στη φυλακή.\n11 Και το κεφάλι του φέρθηκε επάνω σε πιάτο, και δόθηκε στη νεαρή κοπέλα· και το έφερε στη μητέρα της.\n12 Και καθώς ήρθαν εκεί οι μαθητές του, σήκωσαν το σώμα, και το έθαψαν· και ερχόμενοι το ανήγγειλαν στον Ιησού.\n13 Και όταν ο Ιησούς το άκουσε, αναχώρησε από εκεί, μέσα σε πλοίο προς έναν έρημο τόπο, κατ’ ιδίαν· και καθώς το άκουσαν τα πλήθη, τον ακολούθησαν πεζοί από τις πόλεις.\n14 Και όταν ο Ιησούς βγήκε έξω, είδε ένα μεγάλο πλήθος, και σπλαχνίστηκε γι’ αυτούς, και θεράπευσε τους αρρώστους τους.\n15 Και όταν έγινε βράδυ, ήρθαν σ’ αυτόν οι μαθητές του, λέγοντας: Ο τόπος είναι έρημος, και η ώρα έχει ήδη περάσει· απόλυσε τα πλήθη, για να πάνε στις κωμοπόλεις και να αγοράσουν τροφές για τον εαυτό τους.\n16 Και ο Ιησούς είπε σ’ αυτούς: Δεν έχουν ανάγκη να πάνε· δώστε τους εσείς να φάνε.\n17 Και εκείνοι λένε σ’ αυτόν: Δεν έχουμε εδώ, παρά πέντε ψωμιά και δύο ψάρια.\n18 Και εκείνος είπε: Φέρτε τα εδώ σε μένα.\n19 Και αφού πρόσταξε τα πλήθη να καθήσουν επάνω στα χόρτα, και πήρε τα πέντε ψωμιά και τα δύο ψάρια, σηκώνοντας τα μάτια του στον ουρανό [τα] ευλόγησε· και αφού [τα] έκοψε, έδωσε τα ψωμιά στους μαθητές, και οι μαθητές στα πλήθη.\n20 Και έφαγαν όλοι, και χόρτασαν· και σήκωσαν το περίσσευμα από τα κομμάτια, δώδεκα κοφίνια γεμάτα.\n21 Κι αυτοί που έτρωγαν ήσαν μέχρι 5.000 άνδρες, εκτός από τις γυναίκες και τα παιδιά.\n22 Και ο Ιησούς ανάγκασε αμέσως τους μαθητές του να μπουν μέσα στο πλοίο, και να πάνε πριν απ’ αυτόν στην αντίπερα όχθη, μέχρις ότου απολύσει τα πλήθη.\n23 Και αφού απέλυσε τα πλήθη, ανέβηκε στο βουνό κατ’ ιδίαν για να προσευχηθεί. Και όταν έγινε βράδυ, ήταν εκεί μόνος.\n24 Και το πλοίο ήταν ήδη στο μέσον της θάλασσας, βασανιζόμενο από τα κύματα· επειδή, ο άνεμος ήταν ενάντιος.\n25 Και κατά την τέταρτη φυλακή της νύχτας, ο Ιησούς πήγε προς αυτούς, περπατώντας επάνω στη θάλασσα.\n26 Και οι μαθητές, βλέποντάς τον να περπατάει επάνω στη θάλασσα, ταράχτηκαν, λέγοντας ότι: Είναι φάντασμα· και από τον φόβο, έκραξαν.\n27 Αμέσως, όμως, ο Ιησούς τούς μίλησε, λέγοντας: Έχετε θάρρος· εγώ είμαι· μη φοβάστε.\n28 Και αποκρινόμενος σ’ αυτόν ο Πέτρος είπε: Κύριε, αν είσαι εσύ, πρόσταξέ με νάρθω σε σένα επάνω στα νερά.\n29 Και εκείνος είπε: Έλα. Και αφού ο Πέτρος κατέβηκε από το πλοίο, περπάτησε επάνω στα νερά, για νάρθει στον Ιησού.\n30 Βλέποντας, όμως, τον άνεμο δυνατόν, φοβήθηκε· και καθώς άρχισε να καταποντίζεται, έκραξε, λέγοντας: Κύριε, σώσε με.\n31 Και ο Ιησούς απλώνοντας αμέσως το χέρι, τον έπιασε, και του λέει: Ολιγόπιστε, σε τι δίστασες;\n32 Και όταν μπήκαν στο πλοίο, σταμάτησε ο άνεμος.\n33 Και εκείνοι που [ήσαν] μέσα στο πλοίο, μόλις ήρθαν, τον προσκύνησαν, λέγοντας: Αληθινά, είσαι Υιός τού Θεού.\n34 Και αφού διαπέρασαν, ήρθαν στη γη Γεννησαρέτ.\n35 Και μόλις οι άνθρωποι εκείνου τού τόπου τον γνώρισαν, έστειλαν σε όλη εκείνη την περίχωρο, και έφεραν σ’ αυτόν όλους όσους έπασχαν·\n36 και τον παρακαλούσαν να αγγίξουν μονάχα την άκρη από το ιμάτιό του· και όσοι άγγιξαν, γιατρεύτηκαν.


Αυγουστίδης, Χολίδης, Stan, Οικονομόπουλος στο Golden Hall & η Μαριέττα Χρουσαλά με τον Πατίτσα & τα παιδιά τους (φωτό) | eirinika.gr\nΔευτέρα, 24 Ιανουαρίου | 00:11\nΧαλαρές στιγμές για τους Έλληνες celebrities\nΠρώτες ημέρες του νέου έτους και οι διάσημοι Έλληνες απολαμβάνουν στιγμές χαλάρωσης πριν τελειώσουν οι διακοπές των Χριστουγέννων και επιστρέψουν για τα καλά - όπως όλοι μας - στις επαγγελματικές τους υποχρεώσεις.\nΟ φακός του NDP πέτυχε λοιπόν αρκετούς celebrities που έκαναν τα ψώνια τους στο γνωστό πολυκατάστημα της Αθήνας. Όπως θα δείτε και στις φωτογραφίες ο Χρήστος Χολίδης, ντυμένος με φόρμα και χροντρό μπουφάν, ήταν ένας από τους διάσημους που βρέθηκαν στο Golden Hall.\nΟι φωτογράφοι αποθανάτισαν ακόμα τον Νίκο Οικονομόπουλο, ο οποίος φορούσε ένα τζιν παντελόνι σε σκούρο χρώμα και μαύρο δερμάτινο τζάκετ.\nΟ Ορφέας Αυγουστίδης από την άλλη φορούσε τον σκούφο του και ένα λαδί μπουφάν, ενώ τέλος ο Stan ήταν ντυμένος με ένα λευκό φο΄θθτερ και γκρι παλτό.\nΗ Μαριέττα Χρουσαλά βόλτα με τον Λέοντα Πατίτσα και τα παιδιά τους\nΧαλαρές στιγμές πέρασε όμως και η Μαριέττα Χρουσαλά που έκανε βόλτα στη Γλυφάδα μαζί με τον σύζυγό της και τα παιδιά τους.\nΤο πρώην μοντέλο και παρουσιάστρια φορούσε ένα ροζ πουλοβεράκι, έκρου φόρμα και παλτό σε ανάλογους τόνους με το τοπ της, ενώ ο αγαπημένος της ήηταν ντυμένος στα μαύρα.\nΗ Χρουσαλά και ο Πατίτσας παντρεύτηκαν τον Ιούνιο του 2010, ενώ στις 24 Οκτωβρίου του 2012 έφεραν στον κόσμο το πρώτο τους παιδί, τη Μάργκω. Στις 4 Μαρτίου 2015, γεννήθηκε το δεύτερο παιδί τους, ο Σπύρος ενώ τον Ιανουάριο του 2018 γέννησε τον μικρότερο γιο της.


H Bentley Continental GT ως το πιο χλιδάτο “τανκ” του κόσμου (Video) - report247.gr\nH Bentley Continental GT ως το πιο χλιδάτο “τανκ” του κόσμου (Video)\nΑν έχεις… χρήμα διάβαινε και μάλιστα από παντού. Μια παρέα Ρώσων αποφάσισε να δημιουργήσει το πιο πολυτελές “τανκ” στο κόσμο παίρνοντας ως βάση μία Bentley Continental GT. Όπως θα δείτε και στο βίντεο που ακολουθεί δείχνουν να τα καταφέρνουν!\nΗ ομάδα των Ρώσων που ανέλαβαν να κατασκευάσουν το συγκεκριμένο project αποκαλούν το δημιούργημά τους Bentley Ultratank για προφανείς λόγους, ένα όνομα, αν μη τι άλλο, εύστοχο. Για να πετύχουν τον στόχο της η ρώσικη ομάδα κατασκεύασε ένα νέο πλαίσιο χωροδικτύωμα πάνω στο οποίο μπαίνει ολόκληρη η Contnental GT, ενώ πάνω σε αυτό δένουν και οι ερπύστριες. Πολλές ήταν και οι μετατροπές που δέχτηκε το αμάξωμα του πολυτελούς βρετανικού coupe ώστε να χωρέσουν οι ερπύστριες κάτω από τα φτερά του (φτερά εμπρός-πίσω, προφυλακτήρες κ.α.), οι πόρτες αφαιρέθηκαν (τουλάχιστον προς το παρόν), ενώ μετατροπές έχουμε φυσικά και σε μηχανικά μέρη, όπως είναι τα διαφορικά.\nΣτο βίντεο που ακολουθεί θα δείτε την Bentely Ultratank να πραγματοποιεί τις πρώτες δοκιμές της σε ανοιχτό χώρο ώστε οι Ρώσοι να προχωρήσουν και στις απαραίτητες διορθώσεις. Το εντυπωσιακό είναι ότι το project δείχνει να λειτουργεί σε γενικές γραμμές, ενώ με τις βελτιώσεις που αναμένεται να πραγματοποιηθούν μετά τις δοκιμές, η συνολική του απόδοση αλλά και η συμπεριφορά του Ultratank δεν αποκλείεται να μας εντυπωσιάσει ακόμη περισσότερο.


Tag: αποχαιρέτησε | ebasket.gr\nΚεντρική Tag Archives: αποχαιρέτησε\nTag Archives: αποχαιρέτησε\nΗ Ευρωλίγκα αποχαιρέτησε τον Μπαζίλε (vid)\nΤην αποχώρησή του από την ενεργό δράση ανακοίνωσε πριν λίγες μέρες ο Τζιανλούκα Μπαζίλε, με την κορυφαία διασυλλογική διοργάνωση να τον ευχαριστεί για όσα πρόσφερε όλα αυτά τα χρόνια. Δείτε το βίντεο.\nΑποχαιρέτησε τον Πολυτάρχου\nΟ Μιχάλης Πολυτάρχου, μετά από τρία επιτυχημένα χρόνια, αποτέλεσε παρελθόν από την ΑΕΚ, η οποία δεν θα μπορούσε να μην ευχαριστήσει τον πρώην αρχηγό της για τη σημαντική προσφορά του στην αναγέννηση της. Παράλληλα, η “κιτρινόμαυρη” ΚΑΕ ευχήθηκε στον Πολυτάρχου καλή συνέχεια στην καριέρα του, η οποία θα συνεχιστεί, όπως όλα δείχνουν, στην Κύμη. Αναλυτικά η ανακοίνωση: “Η διοίκηση της …\nΑποχαιρέτησε και ο Ελ-Αμίν\nΗ σεζόν ολοκληρώθηκε για τον Απόλλωνα Πάτρας ο οποίος πλήρωσε το καταστροφικό τελευταίο τρίμηνο και δεν προκρίθηκε στα πλέι οφ. Η αναμέτρηση της 26ης αγωνιστικής κόντρα στον Παναθηναϊκό ήταν το “κύκνειο άσμα” και του Μουχάμαντ Ελ-Αμίν ως παίκτη της ομάδας. Ο Αμερικανός γκαρντ αποτέλεσε ένα από τα βασικά γρανάζια του Νίκου Βετούλα (ο οποίος επίσης αποχωρεί) προσφέροντας 14.4 πόντους, 2.5 ριμπάουντ …\nΣτον Πανελευσινιακό παράλληλα με τα καλωσορίσματα ανακοινώνονται και τα “αντίο”. Μετά τον Θωμά Νίκου, οι “σταχυοφόροι” αποχαιρέτησαν και τον Σπύρο Μαγκούνη. Ο 29χρονος φόργουορντ είχε περιορισμένο χρόνο συμμετοχής φέτος, πατώντας παρκέ σε 7 μόλις παιχνίδια όπου μέτρησε 2.4 πόντους και 1.6 ριμπάουντ. Ο σύλλογος της Ελευσίνας τον ευχαρίστησε θερμά τονίζοντας πως θα παραμείνει πάντα φίλος της ομάδας. Αναλυτικά η ανακοίνωση: “Η …\nΤο “αντίο” στον Πέιν\nΟ Μαρκ Πέιν ετοιμάζει βαλίτσες για Γαλλία, όπως γνωστοποίησε μέσω τουίτερ (“Στη Γαλλία ο Πέιν“), προκειμένου για να φορέσει τη φανέλα της Σαλόν-Ρεμς. Η ΚΑΕ ΠΑΟΚ, με τιτίβισμα επίσης, μέσω του επίσημου λογαριασμού της στο τουίτερ, ευχαρίστησε τον Αμερικανό φόργουορντ για την προσφορά του στην ομάδα, τον χαρακτήρισε φίλο και ευχήθηκε τα καλύτερα για τη συνέχεια της καριέρας του. Καλη συνέχεια …


«Αφού δεν είχε νέα ευχάριστα να πει καλύτερα να μην μας πει κανένα» * | Δρόμος Ανοιχτός - Πρωτοβουλία για την συγκρότηση πατριωτικού - δημοκρατικού μετώπου\n«Αφού δεν είχε νέα ευχάριστα να πει καλύτερα να μην μας πει κανένα» *\nΔεν έχουμε νέα ευχάριστα να πούμε, αλλά δεν θα ακολουθήσουμε την προτροπή του «Άγγελου εξάγγελου»: μάλλον είναι αναγκαίο να αναφερθούμε, έστω και σύντομα, στο τι συμβαίνει και τι έρχεται…\nΟρισμένα ανάκατα γεγονότα στην τωρινή Ελλάδα δείχνουν πως, με το «άνοιγμα» και την επιστροφή στη «μερική κανονικότητα», όπου όλα είναι μισά επί της ουσίας, άρχισαν να συμβαίνουν «καθημερινά» πράγματα: Μια εκτέλεση στη Ζάκυνθο, που θυμίζει ξεκαθάρισμα λογαριασμών. Η υπόθεση με το βιτριόλι στην Καλλιθέα. Το πατείς με πατώ σε στα «μπιτσόμπαρα» και στέκια. Η καραντίνα στην Ξάνθη και η εξάπλωση του ιού από ταξιδιώτες από το εξωτερικό. Ο θάνατος ενός εργάτη στα αμπάρια ενός επισκευαζόμενου πλοίου στη Ναυπηγοεπισκευαστική Ζώνη. Ο κεραυνός που σκότωσε αγρότη στη Λάρισα. Και πολλές αυτοκτονίες που περνούν στα ψιλά και κανείς δεν τις μετρά: αυτοκτονίες ηλικιωμένων αλλά και νέων σε Αργολίδα, Σπάρτη, Ολυμπία, Κουφονήσια, Κοζάνη, Αταλάντη, Κρήτη, Θεσσαλονίκη, Χαλκίδα…\nΣυνυπάρχουν μια βαριά ατμόσφαιρα που καταπλακώνει (δεν μπορώ να αναπνεύσω, δεν μπορώ να δω διέξοδο από τα προβλήματά μου), και μια διάθεση για εκτόνωση, διασκέδαση, επαφή. Μιλάμε για την καθημερινότητα, κι όχι για τα μεγάλα προβλήματα – αν και η καθημερινότητα και η επιβίωση έχουν γίνει τεράστιο ζήτημα και πρόβλημα για τους πολλούς αυτής της χώρας. Και πάλι καλά μέχρι εδώ…\nΜας κρύβουν το τι έρχεται. Το αισθανόμαστε και το φοβόμαστε, αλλά δεν θέλουμε να το σκεφτούμε από τώρα. Όμως η πρόσφατη έκθεση του ΟΟΣΑ μας το θυμίζει, και καλό είναι να ετοιμαστούμε ψυχολογικά, ανθρώπινα και αγωνιστικά – επειδή κι αυτό θα χρειαστεί. Τι λέει η έκθεση; Ότι, παρά τα τεράστια ποσά που έριξαν στην οικονομία οι μεγάλες χώρες, η εικόνα δεν αλλάζει. Η πτώση της παγκόσμιας οικονομίας θα πάρει μεγάλες διαστάσεις το 2020, ενώ οι ρυθμοί ανάκαμψης, που προβλέπουν ότι θα ’ρθει το 2021, είναι μικροί. Εξαιτίας της αβεβαιότητας, ο ΟΟΣΑ προτείνει δύο σενάρια για την οικονομική εξέλιξη, ένα «καλό» και ένα χειρότερο, τα οποία θεωρεί εξίσου πιθανά:\nΣενάριο πρώτο (δεν έχουμε νέα έξαρση του κορωνοϊού): η οικονομία της Ευρωζώνης αναμένεται να μειωθεί κατά 9,1% το 2020 και να ανακάμψει με ρυθμό 6,5% το 2021.\nΣενάριο δεύτερο (πιθανό νέο lockdown): η μείωση θα είναι 11,5% φέτος και η ανάκαμψη μόλις 3,5% το 2021.\nΟι αντίστοιχοι αριθμοί για την ελληνική οικονομία: στο «καλό» σενάριο θα έχουμε πτώση 8% το 2020 και ανάκαμψη 4,5% το 2021, ενώ στο «κακό» σενάριο πτώση 9,8% (2020) και ανάκαμψη 2,3% (2021).\nΣύμφωνα με τον ΟΟΣΑ (χωρίς νέα έξαρση της πανδημίας) η παγκόσμια οικονομία θα σημειώσει πτώση 6% φέτος και ανάκαμψη 5,2% του χρόνου. Τα αντίστοιχα ποσοστά (πτώση το 2020, ανάκαμψη το 2021) για βασικές χώρες είναι: HΠΑ -7,3%, +4,1%. Kίνα -2,6%, +6,8%. Ιαπωνία -6%, +2,2%. Ρωσία -8%, +6%. Γερμανία -6,6%, +5,8%. Γαλλία -11,4%, +7,7%.\nΑυτά ήταν τα «καλά» νέα. Τα άσχημα νέα είναι ότι δεν υπάρχουν ατομικά σωσίβια…\nΘα πείτε, «ωραία νέα μας είπατε». Έχετε δίκιο. Αλλά να μην τα πούμε; Πρόσφατα σε όλη τη Δύση διαδηλωτές ρίχνουν αγάλματα. Τους έπιασε αμόκ; Βανδαλίζουν μνημεία; Κήρυξαν «τζιχάντ»; Τίποτα από όλα αυτά. Γκρεμίζουν σύμβολα δουλεμπόρων, κατακτητών, ρατσιστών, χρηματοληστών, καπιτα-ληστών. Έτσι δηλώνουν πως μια νέα συνείδηση και όραμα είναι υπεραναγκαία τώρα, όσο πιο γρήγορα!


ΒΑΛΚΑΝΙΚΟ ΠΕΡΙΣΚΟΠΙΟ: «Η Τουρκία προμηθεύτηκε με S-125 από την Ουκρανία»\n«Η Τουρκία προμηθεύτηκε με S-125 από την Ουκρανία»\nΟ Γενικός Διευθυντής της Ukrspecexport, Βαντούμ Νόζντρια, ανακοίνωσε ότι η Τουρκία έχει προμηθευτεί το πυραυλικό σύστημα αεράμυνας S-125 από την Ουκρανία.\nΜιλώντας στην εκδήλωση ««Συνεργασία αμυντικής βιομηχανίας Τουρκίας - Ουκρανίας» που πραγματοποιήθηκε σήμερα (χθες) στο πλαίσιο της Έκθεσης Field Expo, ο Νόζντρια ανακοίνωσε ότι η Τουρκία έχει προμηθευτεί το πυραυλικό σύστημα αεράμυνας S-125 από την Ουκρανία.\nΣύμφωνα το τούρκικο «SavunmaSanayiST.com», το σύστημα, το οποίο παραδόθηκε τον Σεπτέμβριο του περασμένου έτους, ήταν στα πλαίσια επείγουσας ανάγκης (σημείωση: χρησιμοποιήθηκε στη Λιβύη).\nS-125 (Στο ΝΑΤΟ αναφέρεται ως SA-3 Goa)\nΤο S-125 είναι ένα πυραυλικό σύστημα αεράμυνας μέσου βεληνεκούς το οποίο αναπτύχθηκε κατά τη διάρκεια της Ένωσης Σοβιετικών Σοσιαλιστικών Δημοκρατιών (ΕΣΣΔ). Οι πύραυλοι αεράμυνας στερεών καυσίμων που χρησιμοποιούνται από το σύστημα κατευθύνονται στον στόχο μέσω ραδιοκυμάτων.\nΤο S-125 έχει αναβαθμιστεί με την πάροδο του χρόνου και έχουν αναπτυχθεί διαφορετικές διαμορφώσεις.\nΗ εταιρεία Aerotechnica με έδρα την Ουκρανία παρουσίασε μια εκσυγχρονισμένη διαμόρφωση S-125, το S-125-2D Pechora, το 2010.\nΕξοπλισμένο με ένα νέο σύστημα ραντάρ συστοιχίας στερεάς κατάστασης, το S-125D-2D έχει βεληνεκές εμπλοκής 40 χιλιομέτρων με εκσυγχρονισμένους πυραύλους.\nΌσον αφορά το βεληνεκές, το S-125D-2D έχει παρόμοια απόδοση με το πυραυλικό σύστημα αεράμυνας MIM-23B HAWK στο απόθεμα της τουρκικής Πολεμικής Αεροπορίας.


Θεμέλια Archives - Page 6 of 6 - The Brain Hacking Academy\nΕπ. 11: Ύπνος – Το απόλυτο hack που θα σε οδηγήσει στην επιτυχία\nMarch 12, 2019\tThe Brain Hacking Academy\tPodcast, Ευεξία, Θεμέλια\t00:50:20\t1 Comment\nΠολλές φορές εκείνα που θεωρούμε δεδομένα και απλά είναι ακριβώς εκείνα που μπορούν να κάνουν τη διαφορά.\nΤο σημερινό επεισόδιο έχει αντικείμενο ένα από αυτά τα δεδομένα: τον ύπνο.\nΟ ύπνος είναι ο καλύτερός μας φίλος.\nΠαρ’ όλα αυτά, οι περισσότεροι από εμάς τον αντιμετωπίζουμε άλλοτε σαν εχθρό και άλλοτε σαν αναγκαίο κακό. Λίγοι είναι εκείνοι που τον αναγνωρίζουν σαν αυτό που πραγματικά είναι: ο καλύτερός μας σύμμαχος για ό,τι θέλουμε να πετύχουμε στη ζωή.\nΣτο επεισόδιο θα μας ακούσεις να μιλάμε για το πώς ο ύπνος επηρεάζει την ευφυΐα και την υγεία μας, σωματική και εγκεφαλική.\nΘα μάθεις πως μπορεί να σου γλιτώσει χρόνο και πολύ στρες.\nΘα ανακαλύψεις τρόπους να τον… χακάρεις και να γίνεις πολύ πιο παραγωγικός/ή.\nΘα πάρεις χρήσιμα tips που θα σε βοηθήσουν να κοιμάσαι σε ιδανικές συνθήκες για να βλέπεις τα οφέλη καθημερινά στη δουλειά και τη ζωή σου.\nΘα δεις πώς μπορείς να αξιοποιήσεις τον ύπνο για να βρεις λύσεις σε προβλήματα που σε απασχολούν και να πας τη ζωή σου στο επόμενο level.\nΕίμαστε σίγουροι πως αφού ακούσεις το επεισόδιο θα θέλεις οπωσδήποτε να κοιμηθείς…\nΣου ευχόμαστε, λοιπόν, καλή ακρόαση και… όνειρα γλυκά!\nΤο πρόβλημα με τα υπερβολικά ερεθίσματα [1:30]\nΤι ισχύει πραγματικά με τις αναμνήσεις μας; [2:45]\nΠοιο είναι το θέμα του σημερινού μας επεισοδίου; [4:50]\nΟι “αγώνες” του Δημήτρη με τον ύπνο [5:40]\nΠοια είναι πάντα η προτεραιότητα του εγκεφάλου μας; [8:00]\nΤι ισχύει με την αναπλήρωση του ύπνου τα Σαββατοκύριακα; [8:40]\nΟι επιπτώσεις που επιφέρει η έλλειψη ύπνου [10:45]\nΗ *τεράστια* σημασία του ύπνου [12:55]\nΠώς επηρεάζει ο ύπνος τη διάθεση και τις συνήθειες μας; [14:00]\nΗ σημασία του να υπάρχουν ρουτίνες πριν και μετά τον ύπνο [15:00]\nΤι πρέπει να περιλαμβάνει η ρουτίνα μας πριν τον ύπνο, και τι όχι; [16:00]\nΗ δύναμη του να αφήνεις τον εαυτό σου να βαρεθεί [18:00]\nΕσύ, τι ζωάκι είσαι; (ανακάλυψε τους χρονότυπους) [19:30]\nΤι είναι οι κύκλοι REM και γιατί είναι τόσο σημαντικοί; [22:30]\nΠώς μπορείς να μοιράσεις τον ύπνο σου μέσα σε μία εβδομάδα; [25:00]\nΗ επίδραση που έχει η έλλειψη ύπνου στη συγκέντρωση σου [26:00]\nΤι ισχύει για τον ύπνο το μεσημέρι και τον πολυφασικό ύπνο; [27:25]\nΤι είναι τα power naps, και πώς μπορείς να τα χρησιμοποιήσεις; [29:20]\nΠώς επηρεάζει τον ύπνο μας ο καφές, και τι μπορούμε να κάνουμε γι’ αυτό; [31:45]\nΤι ισχύει αντίστοιχα για το αλκοόλ; [33:00]\nΠοιες είναι οι ιδανικές συνθήκες ύπνου που πρέπει να διαμορφώσεις στο δωμάτιο σου και στο σώμα σου; [34:15]\nΗ έμφαση πρέπει να δοθεί σε μία μικρή αλλαγή τη φορά [39:10]\nΗ δύναμη του να παίρνεις τις αποφάσεις σου προκαταβολικά [40:10]\nΓιατί πριν τον ύπνο είναι η καλύτερη στιγμή για να κάνουμε επανάληψη; [42:45]\nΟι σκέψεις που κάνουμε ακριβώς πριν κοιμηθούμε παίζουν τεράστιο ρόλο στη ζωή μας [44:00]\nΠώς να προγραμματίσεις τον εγκέφαλο σου πριν κοιμηθείς; [45:30]\nΤο επεισόδιο μας για τον κανόνα 80/20\nΤο επεισόδιο μας για την επανάληψη σε αυξανόμενα διαστήματα\nΤο επεισόδια μας για την διάχυτη κατάσταση σκέψης\nThe Power of When: Discover Your Chronotype–And the Best Time to Eat Lunch, Ask for a Raise, Have Sex, Write a Novel, Take Your Meds, and More by Dr. Michael Breus\nArianna Huffington’s short TED talk on sleep\n“Η έλλειψη σταθερότητας ύπνου πηγαίνει τελείως κόντρα στη βιολογία μας.”\n“Ο εγκέφαλος, αν μισεί κάτι περισσότερο από τον λίγο ύπνο, αυτό είναι οι ασυμμετρίες.”\n“Κάθε ένας από εμάς έχει άλλες ανάγκες.”\n“Κάθε μικρή αλλαγή φέρνει εκθετικά αποτελέσματα.”\n“Η δύναμη της θέλησης δεν είναι το σωστό πράγμα να βασιζόμαστε.”\n“Ό,τι σκεφτόμαστε καθορίζει το πώς αντιδρούμε στον κόσμο, καθορίζει την πραγματικότητα μας.”\nΕπ. 9: Η αρχή που μας άλλαξε τη ζωή\nFebruary 26, 2019\tThe Brain Hacking Academy\tPodcast, Θεμέλια\t01:02:05\t0 Comments\nΕίσαι από εκείνους που πιστεύουν πως όσο περισσότερο δουλεύεις και όσο περισσότερα κάνεις τόσο το καλύτερο;\nE, ίσως ήρθε η ώρα να αναθεωρήσεις…\nΤο θέμα μας σήμερα είναι ένας κανόνας που θα σε βοηθήσει να δεις τα πράγματα αλλιώς και να απλοποιήσεις κατά πολύ τη ζωή σου.\nΠρόκειται για το σημαντικότερο νοητικό μοντέλο που υπάρχει: τον κανόνα του 80/20.\nΟ κανόνας αυτός λέει πως το 80% των αποτελεσμάτων έρχεται από το 20% των ενεργειών.\nΣτο επεισόδιο θα μας ακούσεις να μιλάμε για δικές μας εμπειρίες και να αναφέρουμε πολλά παραδείγματα για να καταλάβεις πώς μπορείς να εφαρμόσεις τον κανόνα στη ζωή σου. Επίσης, θα πάρεις μια ιδέα για το πώς ο κανόνας αυτός εφαρμόζεται στην ίδια τη μάθηση και στις επιχειρήσεις, και κάνει τη ζωή μας πιο απλή.\nΣτο τέλος του επεισοδίου θα πάρεις και δυο πρακτικές ασκήσεις για να ξεκινήσεις άμεσα να εφαρμόζεις αυτό το νοητικό μοντέλο στη δουλειά, τη μάθηση, τη ζωή σου και να δεις σύντομα τα αποτελέσματα να πολλαπλασιάζονται εκθετικά.\nΠοιο είναι το θέμα του σημερινού μας επεισοδίου; [2:20]\nΤι είναι τα νοητικά μοντέλα; [4:50]\nΜερικά παραδείγματα για τα νοητικά μοντέλα [5:30]\nΠοιο είναι το νοητικό μοντέλο που θα μελετήσουμε σήμερα; [7:50]\nΗ ιστορία πίσω από την αρχή του Pareto [8:10]\nΤι είναι ο κανόνας 80/20; [9:25]\nΗ σχέση μεταξύ της αρχής του Pareto και του νόμου του Parkinson [10:35]\nΠόσο διαδεδομένος είναι ο κανόνας 80/20; (hint: πολύ!) [11:00]\nΜία τεχνική του Warren Buffett, που μπορείς να εφαρμόσεις από σήμερα [11:30]\nΗ σημασία του να εστιάζουμε στο σωστό 20% [12:50]\nΤι είναι ο αρνητικός κανόνας 80/20; [13:30]\nΠόσο ευρέως εφαρμόζεται ο κανόνας 80/20; [15:50]\nΠώς επηρεάζονται οι σχέσεις μας, αλλά και εμείς οι ίδιοι, από τον κανόνα 80/20; [16:20]\nΤι είναι η Ελάχιστη Αποτελεσματική Δόση, και πώς συνδέεται με τον κανόνα 80/20; [19:30]\nΠοιο είναι το 20% της προσωπικής μας εξέλιξης; [22:15]\nΈνα πολύ έξυπνο tip για να εφαρμόσεις τον κανόνα 80/20 στα βιβλία [23:15]\nΚάποια βασικά οφέλη του να εστιάσεις στο 20% [29:50]\nΟ κανόνας 80/20 πάνω στη μάθηση [30:50]\nΈνα ακόμα tip για να ξεκινήσεις γρήγορα την εκμάθηση μιας νέας ξένης γλώσσας [33:00]\nΚάποια πράγματα μας αφορούν όλους, και κάποια θέλουν προσωποποίηση [34:45]\nΠοιος είναι πραγματικά ο στόχος της εκμάθησης ξένων γλωσσών; [36:00]\nΆλλα παραδείγματα μάθησης σε συνδυασμό με τον κανόνα 80/20 [38:00]\nΗ σχέση του κανόνα των 20 ωρών και των νοητικών μοντέλων [39:35]\nΠώς να επιλέξεις το υλικό όταν θέλεις να μάθεις κάτι καινούριο; [42:25]\nΠώς να βρεις ειδικούς για να σε βοηθήσουν στη διαδικασία της μάθησης σου; [43:50]\nΑν δεν έχεις κάνει κάτι βίωμα, δεν μπορείς να το διδάξεις [47:40]\nΟι υπόλοιποι τρόποι που θα σε βοηθήσουν στην επιλογή υλικού [49:45]\nΗ σημασία του να εντοπίζουμε το 20% που μας ταιριάζει [52:00]\nΗ άσκηση για να εφαρμόσεις τον κανόνα 80/20 γενικότερα στη ζωή σου [53:30]\nΗ άσκηση για να εφαρμόσεις τον κανόνα 80/20 στην επιλογή υλικού [55:20]\nΣυνεχώς πρέπει να ψάχνουμε το 20% – δεν είναι διαδικασία της μίας φοράς [56:30]\nΣυνήθως οι πιο αποδοτικές τεχνικές είναι αυτές που περιλαμβάνουν κάτι που ήδη σου αρέσει να κάνεις [57:30]\nΗ σημασία του να προσθέσεις τελετουργικά 80/20 στη ζωή σου [58:30]\nΤο πρώτο βήμα είναι πάντα η επίγνωση [1:00:00]\nΑναφορά στη μεταφερσιμότητα της γνώσης, από το επεισόδιο 2\nΤο δεύτερο επεισόδιο μας για την αναβλητικότητα\nΞένη γλώσσα σε έξι μήνες! το νέο course της Φύλλις\nΈνα video σχετικά με τον κανόνα 80/20 και τον πολύ σχετικό νόμο του Zipf (αγγλικά)\nΠώς να χρησιμοποιείς το Google, άρθρο του Δημήτρη\nThe 4-Hour Body του Tim Ferriss\nΤα βιβλία του Pavel Tsatsouline (η αναφορά ήταν για αυτά που μιλάνε για kettlebells)\n“Όπου βάζουμε την προσοχή μας, εκεί πάει και η ενέργεια μας.”\n“Το υλικό που χρειάζεσαι είναι προσαρμοσμένο στις δικές σου ανάγκες.”\n“Ό,τι είναι πολύ γενικό δεν μπορεί να έχει απήχηση σε όλους.”\n“Δεν ξεχωρίζουμε για εκείνο το ένα στο οποίο είμαστε οι καλύτεροι. Ξεχωρίζουμε στο σημείο τομής που βρίσκονται πολλές διαφορετικές δεξιότητες που έχουμε καλλιεργήσει.”\n“Αν δεν σου δίνει χαρά, πέτα το.”\n“Το πρώτο βήμα είναι πάντα η επίγνωση.”\nΕπ. 3: Ο ορισμός της ανθρώπινης διάνοιας – Δημιουργικότητα\nJanuary 15, 2019\tThe Brain Hacking Academy\tPodcast, Θεμέλια\t00:56:38\t6 Comments\nΓεια σου Brain Hacker, και καλώς ήρθες στο τρίτο μας επεισόδιο!\nΤο θέμα μας σήμερα είναι η δημιουργικότητα, το οποίο χωρίς αμφιβολία είναι το αγαπημένο θέμα της Φύλλις, και ίσως μία από τις σημαντικότερες έννοιες που πρέπει να επαναπροσδιορίσουμε…\nΒλέπεις, συχνά νομίζουμε ότι δημιουργικοί είναι μόνο όσοι ασχολούνται με κάτι καλλιτεχνικό, ενώ στην πραγματικότητα όλοι μας είμαστε δημιουργικοί, σε καθημερινή βάση.\nΚάθε φορά που λύνεις ένα πρόβλημα, μικρό ή μεγάλο, χτίζεις όλο και περισσότερο τη δημιουργικότητα σου – και η καθημερινότητα μας είναι γεμάτη με τέτοιες καταστάσεις.\nΌπως έχουμε ήδη πει πολλές φορές, όλα είναι δεξιότητες και μπορούν να καλλιεργηθούν, και η δημιουργικότητα δεν διαφέρει καθόλου σε αυτό – το μόνο που σε εμποδίζει να την χρησιμοποιήσεις είναι η πεποίθηση ότι δεν “το έχεις”, δηλαδή ότι δεν είσαι δημιουργικός.\nΓια αυτό και τη διαλέξαμε τόσο νωρίς σαν θέμα – γιατί αν καταλάβεις πώς πραγματικά λειτουργεί και τη φέρεις στα μέτρα σου, τότε μπορεί να σου αλλάξει τη ζωή!\nΣυνοπτικά, πέρα από τα παραπάνω, στο επεισόδιο μιλάμε για:\nΤι είναι η αρνητική δημιουργικότητα, και πώς τη χρησιμοποιούμε για να αγχώνουμε τους εαυτούς μας καθημερινά.\nΤους περιορισμούς, και το πώς αντί να μειώνουν και να αφαιρούν δημιουργικότητα, στην πραγματικότητα την ενισχύουν.\nΚαθώς και για τις τρελές ερωτήσεις, τις οποίες ρωτάς στον εαυτό σου με σκοπό όχι να βρεις απάντηση, αλλά να αλλάξεις τον τρόπο που σκέφτεσαι και να σου επιτρέψεις να γίνεις έτσι πιο δημιουργικός.\nΕμείς πραγματικά απολαύσαμε αυτό το θέμα, και είμαστε σίγουροι ότι θα το απολαύσεις και εσύ!\nΠεριμένουμε τα σχόλια σου.\nΗ λάθος αντίληψη που πολλοί έχουμε για την δημιουργικότητα [2:45]\nΗ σημασία της δημιουργικότητας στη ζωή μας [4:15]\nΤι σημαίνει δημιουργικότητα στον εργασιακό χώρο; [5:45]\nΗ έννοια της αρνητικής δημιουργικότητας [6:45]\nΧρειάζεται να χτίσεις τη δημιουργικότητα σου από το μηδέν; [9:30]\nΓιατί είναι τόσο σημαντική η δημιουργικότητα; [10:05]\nΗ τεράστια αρνητική επίδραση του φόβου για την αποτυχία στη δημιουργικότητα [12:15]\nΟι περιορισμοί δημιουργούν ελευθερία [15:15]\nΟ νόμος του Parkinson [19:45]\nΠώς να συνδέσεις τη δημιουργικότητα με τα αποτελέσματα [22:45]\nΤι είναι flow, και πώς συνδέεται με την δημιουργικότητα; [24:15]\nΗ σύνδεση μεταξύ δημιουργικότητας και της εκθετικής αύξησης της γνώσης [27:15]\nΜε ποιον τρόπο είμαστε προγραμματισμένοι να θυμόμαστε; [29:15]\nΗ δύναμη των τρελών ερωτήσεων [30:40]\nΤι είναι η αποκλίνουσα σκέψη; [36:15]\nΗ σημασία του feedback και της εποικοδομητικής κριτικής στη δημιουργικότητα [38:40]\nMeta-μάθηση και η δυνατή σχέση της με τη δημιουργικότητα [39:45]\nΠώς η δημιουργικότητα επηρεάζει την ευτυχία σου [40:55]\nΤι κοινό έχουν ο Salvador Dali, ο Thomas Edison, και η δημιουργικότητα; [44:45]\nΠώς να γίνεις ακόμα πιο δημιουργικός, αν ασχολείσαι με κάτι καλλιτεχνικής φύσης; [49:45]\nΤο πρώτο μας επεισόδιο με θέμα το growth mindset\nΤο δεύτερο μας επεισόδιο με θέμα την εκθετική αύξηση της γνώσης\nΤο άρθρο της Φύλλις για την δύναμη των περιορισμών\nΈννοιες και τεχνικές:\n“Η δημιουργικότητα είναι το μονοπάτι προς την επιτυχία, προς την μάθηση, προς την ευτυχία.”\n“Ένας άνθρωπος, για να μπορέσει να είναι δημιουργικός, υπάρχουν κάποιες προϋποθέσεις. Ο φόβος δεν είναι μία από αυτές.”\n“Οι περιορισμοί δημιουργούν ελευθερία, και προωθούν τη δημιουργικότητα.”\n“Η έμπνευση δεν είναι το ίδιο με τη δημιουργικότητα.”\n“Ποτέ μην παρατήσεις ένα όνειρο μόνο και μόνο για το χρόνο που θα χρειαστεί για να το πετύχεις. Ο χρόνος θα περάσει έτσι κι αλλιώς.” -Earl Nightingale\nΕπ. 2: Η εκθετική αύξηση της γνώσης\nJanuary 8, 2019\tThe Brain Hacking Academy\tPodcast, Θεμέλια\t00:54:32\t5 Comments\nΓεια σου Brain Hacker, και καλώς ήρθες στο δεύτερο μας επεισόδιο!\nΤο σημερινό μας θέμα αφορά τη λεγόμενη εκθετική αύξηση της γνώσης.\nΘυμήσου τότε που μάθαινες να γράφεις ή να διαβάζεις…\nΣίγουρα δεν ήταν εύκολο και σίγουρα δεν έφτασες κατευθείαν στο σημείο να γράφεις ολόκληρες εκθέσεις… Μάλλον ξεκίνησες από το να αναγνωρίζεις τα γράμματα, έπειτα άρχισες να συλλαβίζεις και ούτω καθεξής.\nΒλέπεις, όποιο αντικείμενο κι αν ξεκινάς να μελετήσεις στην αρχή φαίνεται δύσκολο, δυσνόητο, και ίσως ακόμα να θέλεις πολλές φορές να τα παρατήσεις.\nΗ γνώση είναι κάτι που αυξάνεται εκθετικά. Αυτό σημαίνει πως στην αρχή όλα φαίνονται δύσκολα και αυτό είναι απολύτως φυσιολογικό.\nΘυμήσου τι είπαμε στο πρώτο επεισόδιο: τα πάντα είναι θέμα αναπτυξιακού τρόπου σκέψης. Αν έχεις αυτόν, δεν υπάρχει καμία δεξιότητα που να μην μπορείς να καλλιεργήσεις.\nΣε αυτό το επεισόδιο, λοιπόν, θα μάθεις πώς λειτουργεί η εκθετική αύξηση της γνώσης καθώς και ποιοι είναι οι βασικοί πυλώνες της.\nΠολύ συνοπτικά, μιλάμε για τα εξής θέματα:\nΓιατί κάθε γνώση είναι σημαντική\nΠώς τα λάθη αποτελούν ένα σημαντικό κομμάτι της μαθησιακής διαδικασίας\nΠώς μπορείς να γίνεις κορυφαίος σε οτιδήποτε αποφασίσεις\nΤι συμβαίνει στο μυαλό όταν δυσκολεύεσαι σε κάτι και γιατί είναι ζωτικής σημασίας να μην το βάλεις κάτω\nΠώς η δημιουργικότητα συμπληρώνει το παζλ της εκθετικής αύξησης της γνώσης\nΛοιπόν! Ήρθε η ώρα να ακούσεις το επεισόδιο και να ανακαλύψεις και μόνος σου αυτό το τόσο σημαντικό κομμάτι της μαθησιακής διαδικασίας.\nΕμείς σίγουρα απολαύσαμε τη συζήτηση και είμαστε σίγουροι πως θα την απολαύσεις κι εσύ!\nΗ σημασία του να χαίρεσαι αυτά με τα οποία ασχολείσαι [2:20]\nΓιατί είναι κάθε γνώση σημαντική; [4:30]\nΠώς δουλεύει η εκθετική αύξηση της γνώσης; [6:20]\nΗ σύνδεση μεταξύ mindset και της εκθετικής αύξησης της γνώσης [7:00]\nΟ μύθος των 10.000 ωρών [8:40]\nΠόσες ώρες χρειάζεσαι πραγματικά για να μάθεις κάτι καινούριο; [9:55]\nΠοια είναι η πραγματική αξία των πρώτων 20 ωρών; [10:55]\nΤι είναι ο νόμος του Hebb, και πώς συνδέεται με την εκθετική αύξηση της γνώσης; [12:45]\nΤι είναι και πώς λειτουγεί η βραχυπρόθεσμη μνήμη; [13:55]\nΗ μεγάλη σημασία του chunking για το μυαλό μας [16:00]\nΈνα πραγματικό παράδειγμα του chunking στη ζωή σου [17:20]\nΜία κουβέντα για το mindset, και το πώς το chunking μας βοηθάει σε αυτό [19:30]\nΤελικά, τι είναι το ταλέντο; [21:50]\nΠώς εξηγούνται τα παιδιά-θαύματα; [23:10]\nΠοια είναι η πραγματική σύνδεση μεταξύ ταλέντου και προσπάθειας; [27:35]\nΓιατί είναι λάθος να συγκρίνουμε τον εαυτό μας με τους άλλους; [29:20]\nΗ επίδραση της χαράς στην χημεία του εγκεφάλου, και κατά συνέπεια στη μάθηση [30:25]\nΤι λένε o Elon Musk, ο Bill Gates, και ο Warren Buffett για την εκθετική αύξηση της γνώσης; [32:00]\nΤι είναι η μεταφερσιμότητα της γνώσης, και πώς να την χρησιμοποιήσεις [33:55]\nΗ σύνδεση μεταξύ της εκθετικής αύξησης της γνώσης και της δημιουργικότητας [37:00]\nΔημιουργικότητα και μάθηση [41:00]\nΜεταφερσιμότητα της γνώσης και το πώς εκτοξεύει τη δημιουργικότητα σου [41:45]\nΤο παράδειγμα των ξένων γλωσσών [42:40]\nΤι είναι οι δεξιότητες κλειδιά, και πόσο μεγάλη είναι η σημασία τους; [46:00]\nΈχουμε διδαχθεί λάθος βασικά πράγματα, όπως η ανάγνωση [49:00]\nΓια να βιώσεις την εκθετική αύξηση της γνώσης, χρειάζεται χρόνος [51:50]\nOutliers: The Story Of Success του Malcolm Gladwell\nThe First 20 Hours: How to Learn Anything . . . Fast! του Josh Kaufman\nHow to Win Friends and Influence People του Dale Carnegie\nΤο φανταστικό TED Talk του Josh Kaufman\n“Μπορείς να μάθεις οτιδήποτε αποφασίσεις.”\n“Η μάθηση θα έπρεπε πάντα να περνάει από το κανάλι της δημιουργικότητας.”\nΕπ. 1: Το κλειδί της επιτυχίας – Growth Mindset\nJanuary 8, 2019\tThe Brain Hacking Academy\tPodcast, Θεμέλια\t00:52:54\t15 Comments\nΓεια σου Brain Hacker, και καλώς ήρθες στο πρώτο επεισόδιο του The Brain Hacking Academy!\nΤο θέμα μας σήμερα είναι ένα από τα σημαντικότερα θέματα του podcast μας – και ένα θέμα που θα βρίσκεις διάχυτο σε όλα μας τα επεισόδια από εδώ και πέρα.\nΒλέπεις, από τον τρόπο που σκεφτόμαστε εξαρτώνται τα πάντα. Το mindset είναι εκείνο που καθορίζει όλα τα φίλτρα μέσα από τα οποία βλέπουμε τον κόσμο και καθορίζει τον βαθμό στον οποίο μπορούμε να πετύχουμε τους στόχους μας. Με απλά λόγια, αποτελεί το κλειδί της επιτυχίας για κάθε έναν από εμάς.\nΣε αυτό το επεισόδιο θα μάθεις τι σημαίνει Growth Mindset -δηλαδή αναπτυξιακός τρόπος σκέψης- καθώς και μερικούς τρόπους για να το φέρεις στη ζωή σου και να δεις τα πράγματα να αλλάζουν.\nΚαλλιεργώντας το growth mindset θα επαναπροσδιορίσεις την αξία της αποτυχίας και θα συνειδητοποιήσεις πως στην πραγματικότητα δεν υπάρχει. Επίσης, θα ανακαλύψεις ότι όλα στη ζωή σου είναι δεξιότητες, τις οποίες μάλιστα μπορείς να καλλιεργήσεις, εφόσον αφιερώσεις την ανάλογη προσπάθεια.\nΕίμαστε και οι δύο απίστευτα ενθουσιασμένοι που ξεκινάμε αυτό το podcast, και μάλιστα με ένα από τα αγαπημένα μας θέματα. Είμαστε σίγουροι ότι θα το απολαύσεις όσο και εμείς!\nΠοιο είναι το θέμα του πρώτου μας επεισοδίου; [2:15]\nΤι είναι growth mindset (αναπτυξιακός τρόπος σκέψης) και τι είναι fixed mindset; [3:15]\nΠοιο είναι το πρώτο βήμα προς το growth mindset; [5:05]\nΤα αρνητικά του fixed mindset [7:45]\nΗ επίδραση του fixed mindset στην ίδια μας την ταυτότητα [9:55]\nFixed mindset και ο αντίκτυπος του στη ζωή μας [11:00]\nΑποτυχία και mindset [11:55]\nΠόσες φορές προσπαθείς κάτι πριν τα παρατήσεις; [13:05]\nΚανείς δεν μπορεί να καταλάβει τους στόχους σου όπως εσύ [15:15]\nΠώς μπορούμε να εκπαιδεύσουμε τα παιδιά ώστε να έχουν growth mindset; [17:00]\nΕπηρεάζουν τους άλλους οι πεποιθήσεις που έχουμε για τον εαυτό μας; [19:25]\nΤο growth mindset είναι το πρώτο domino για όλα τα υπόλοιπα [22:15]\nΠάντα θα βρίσκεις κάποιο κομμάτι fixed mindset στη ζωή σου [23:10]\nΤι είναι το mixed mindset; [24:15]\nΤα πάντα είναι δεξιότητες [25:05]\nΤο πρόβλημα με τις ταμπέλες εξυπνάδας και τα τεστ IQ [25:55]\nΠόση σημασία έχει τελικά η ευφυΐα; [27:30]\nΓινόμαστε χειρότεροι στη μάθηση μετά από κάποια ηλικία; [28:40]\nΠόσο % του εγκεφάλου μας χρησιμοποιούμε τελικά; [30:35]\nΜπορείς να φανταστείς τι είναι δεξιότητα; [33:25]\nΜερικές πρακτικές συμβουλές για να αποκτήσεις και εσύ growth mindset [36:45]\nΜπορεί απλά το τι λες στον εαυτό σου να επηρεάσει την απόδοση σου; [38:30]\nΕντόπισε μία μικρή δράση που θα σε εξελίξει [38:30]\nΠοια είναι η σημαντικότερη δεξιότητα που μπορείς να αναπτύξεις; [41:35]\nΧρειάζεται όντως τόσο χρόνο και ταλαιπωρία η μάθηση; [43:45]\nΗ μάθηση είναι η φυσική κατάσταση του ανθρώπου [45:00]\nΔεν είναι όλη η προσπάθεια ίση [47:15]\nΗ αλλαγή από fixed σε growth mindset χρειάζεται χρόνο [48:55]\nMindset: The New Psychology of Success της Carol Dweck\nHow to Google στο The Metalearners\n“Growth mindset είναι το να πιστεύεις ότι μπορείς να καταφέρεις οτιδήποτε, πάντα με την ανάλογη προσπάθεια.”\n“Τα λάθη είναι απαραίτητο στάδιο της επιτυχίας.”\n“Τα πάντα είναι δεξιότητες, και τα πάντα καλλιεργούνται.”\n“Η μάθηση είναι η φυσική κατάσταση του ανθρώπου.”


Βγες αριστεριστή σατανά!… | Ελεύθερη Λαική Αντιστασιακή Συσπείρωση\nΈνας προϋπολογισμός που θα ζήλευαν Σαμαράς και Παπανδρέου\tΣπύρο, καλά τους έκανες!\tΒγες αριστεριστή σατανά!…\t11 Οκτωβρίου 2016\tΕλευθερη Λαικη Αντιστασιακη Συσπειρωση\tΑρθρογραφία, Ελλάδα, Κοινωνία, Πολιτική\tΔιονύσης Ελευθεράτος, Πριν, εκκλησία-κράτος\tΣχολιάστε\tτου Διονύση Ελευθεράτου\nΚυβερνητική ήττα όσα (δεν) έγιναν με τα Θρησκευτικά; Ε, ρε εξορκισμό που θέλετε…\nΚούνησε, λοιπόν, ο αρχιεπίσκοπος Ιερώνυμος το δάχτυλό του και δια της τοιαύτης εξηγήσεως έγινε της εξομολογηθείσης «παρεξηγήσεως»… Τα όποια κυβερνητικά(;) σχέδια για τη μετατροπή της θρησκευτικής σχολικής κατήχησης σε μάθημα Θρησκειολογίας κινήθηκαν επιδεικτικά προς τον αντίστοιχο, τον δέοντα «κουβά» του Ευκλείδειου (Τσακαλώτειου) θεωρήματος. Όχι βρε αδελφέ, δεν είναι δα και καλάθι απορριμμάτων. Είναι ο κουβάς του «τα σκεφτήκαμε, αλλά δεν τα υλοποιούμε», του «τι να κάνουμε, δεν μας αφήνουν» ή, στην «καλύτερη» των περιπτώσεων, «το εγγράφουμε ως ιδέα και κάποια στιγμή, δεν μπορεί, καρπός θα βγει».\nΣωστά, γιατί όχι; Εδώ η ολέθρια συμφωνία της 12ης Ιουλίου 2015 με τους πιστωτές βαφτίστηκε τμήμα της σποράς που θα άλλαζε «προς το καλύτερο την Ευρώπη». Είναι, νομίζετε, προβληματική ή δυσχερής η ανακάλυψη θετικών στοιχείων στην επεξήγηση περί «παρεξήγησης» για το μάθημα των Θρησκευτικών; Στο κάτω-κάτω, καθένας μπορεί να παρηγορηθεί με οτιδήποτε του ταιριάζει. Για τους θρήσκους υπάρχει το «ο ταπεινωθείς υψωθήσεται». Για τους υπόλοιπους, προσφέρεται ως μεθοδολογικό καταφύγιο εκείνη η ατάκα του θυμωμένου Αμερικανού, στην κινηματογραφική κωμωδία «ένα ψάρι που το έλεγαν Γουάντα». Εκείνο το «και στο κάτω-κάτω στον πόλεμο του Βιετνάμ δεν χάσαμε, ισοπαλία ήρθαμε…». Επιτέλους, μπορεί η σωτηρία της «ρεαλίστριας αριστερής» ψυχής να είναι μεγάλο –και αναγκαίο– πράγμα, αλλά για να επιτευχθεί δεν χρειάζονται δα και πολλά πράγματα. Ούτε σπουδαία, ούτε δύσκολα. Ένας «νέο-κεντροαριστερός» εξορκισμός χρειάζεται, ώστε να βγουν από μέσα τα υπολείμματα του αριστερίστικου, μαξιμαλιστή σατανά. Υπόλειμμα πρώτο: Διατείνεται ο μαξιμαλιστής σατανάς ότι είναι εξευτελισμός για μια κυβέρνηση, η οποία μάλιστα θεωρεί ακόμη εαυτήν αριστερή, να αναγνωρίζει κι επισήμως τον αρχιεπίσκοπο (δηλαδή την Ιεραρχία) ως παράγοντα που έχει λόγο στο τι και πώς θα διδάσκεται στα σχολεία. Τς, τς, τς, οποία στενοκεφαλιά, οποία ανελαστικότητα… Αδυνατεί ο αριστεριστής σατανάς να αντιληφθεί την πολυπλοκότητα της κατάστασης. Ω, από πού να αρχίσει και πού να τελειώσει η διδαχή του «αριστερού ρεαλισμού»; Το πρώτο, κύριοι, που πρέπει να αποδείξει μια αριστερή κυβέρνηση είναι ότι δεν μεροληπτεί σε βάρος της Εκκλησίας. Σε μία χώρα, όπου πχ οι οικονομικές ελίτ φιλοδοξούν να ελέγχουν την έρευνα και τα προγράμματα σπουδών στην τριτοβάθμια εκπαίδευση, δεν θα ήταν «πολιτικό φάουλ» να κηρυχθεί παντελώς αναρμόδια η Εκκλησία για την πρωτοβάθμια;\nΤι θέλετε, δηλαδή, τώρα; Να δώσουμε «πάτημα» στον Ιερώνυμο να πει ότι ανοίγουμε τις πύλες της Εκπαίδευσης όταν και όπου θέλει η «νέα τάξη» και η «παγκοσμιοποίηση» και διατηρούμε το άβατο μόνο για την Εκκλησία; Να κάνουμε τέτοιο δώρο στη Δεξιά του Κυρίου, εν προκειμένω τη Δεξιά του Κούλη; Και στο κάτω-κάτω, σε μια τακτική αναδίπλωση προέβημεν, τίποτα παραπάνω. Άσε που τώρα την «κοιμίσαμε» κάπως την Ιεραρχία και θα την βρούμε χαλαρή, όταν, αιφνιδιαστικά, θα αρχίσουμε τη μεγάλη μάχη. Αυτήν, ντε, για τον χωρισμό Εκκλησίας-Κράτους. Εκεί να δείτε τι έχει να γίνει -μόνο αφήστε, σας παρακαλούμε, τις ανυπομονησίες, διότι το καλό πράγμα ποτέ δεν συντελείται γρήγορα.\nΥπόλειμμα δεύτερο: Ισχυρίζεται ο μαξιμαλιστής σατανάς ότι είναι εξευτελισμός για μια κυβέρνηση, η οποία μάλιστα θεωρεί ακόμη εαυτήν αριστερή, να προσφέρει τη χαρά της επιτυχίας στον αρχιεπίσκοπο, δύο μόλις ημέρες αφότου εκείνος άρθρωσε έναν εμετικό, παραληρηματικό λόγο εναντίον της Αριστεράς. Εν πρώτοις, όπως ήδη είπαμε, η αναδίπλωση της κυβέρνησης δεν συνιστά οριστική ήττα κι όποιος δεν το καταλαβαίνει ας προσπαθήσει να μυηθεί στη βαθύτερη φιλοσοφική διάσταση του θεωρήματος των τριών κουβάδων, του Τσακαλώτου. Τούτου δοθέντος, τι ακριβώς προσάπτει στην αριστερή κυβέρνηση ο μαξιμαλιστής, άκαμπτος σατανάς; Ότι η συνάντηση με τον Ιερώνυμο έγινε στον απόηχο του μισαλλόδοξου κηρύγματός του; Ότι γυρίσαμε και το άλλο μάγουλο για να δεχθούμε και έτερο χαστούκι; Μα επιτέλους, τίποτα δεν καταλαβαίνετε -εσείς οι επηρεασμένοι από τον αριστεριστή σατανά; Τόλμησε, φίλτατοι, ο Ιερώνυμος να τα πει στη συνάντηση αυτά για την Αριστερά; Τα εκστόμισε, ενώπιος ενωπίω με τον Τσίπρα και τον Φίλη; Όχι. Ε, άρα αυτός έκανε πίσω. Εκείνος κατατροπώθηκε, εμείς νενικήκαμεν υπερηφάνως κι εσείς αρνείστε να το δείτε. Θλιβερόν, θλιβερόν… Υπόλειμμα τρίτο: Χλευάζει ο μαξιμαλιστής σατανάς την παρουσία του αναρμόδιου, όπως τον θεωρεί, Πάνου Καμμένου στη συνάντηση. Κάνει λάθος. Όπως ακριβώς στα οικονομικά και κοινωνικά θέματα παραβλέπει ότι μας δεσμεύουν τα μνημόνια των προηγούμενων, έτσι και στο θέμα της Εκκλησίας επιμένει να παραγνωρίζει το ήδη διαμορφωμένο θεσμικό και εθιμικό πλαίσιο. Είτε μας αρέσει είτε όχι, με το πυροβολικό να έχει προστάτιδα τη αγία Βαρβάρα και την αεροπορία τον αρχάγγελο Μιχαήλ, κάθε υπουργός Άμυνας έχει λόγο και για τα εκκλησιαστικά.\nΤι θέλετε, τώρα; Να δώσουμε «πατήματα» και στον Καμμένο; Να γίνει αύριο –χτύπα ξύλο, κούφια η ώρα– καμία «στραβή» σε κάποια στρατιωτική άσκηση και να πει ο δεξιός κυβερνητικός εταίρος ότι φταίμε εμείς, που εξοργίσαμε την αγία ή τον αρχάγγελο; Λίγη ευελιξία, μωρέ, λίγο μυαλό, λίγη πολιτική ωριμότητα…\nΈνας προϋπολογισμός που θα ζήλευαν Σαμαράς και Παπανδρέου\tΣπύρο, καλά τους έκανες!\tΑναζήτηση


ΕΛΕΥΘΕΡΟΙ ΕΛΛΗΝΕΣ: DOCUMENTO – ΑΠΟΚΑΛΥΨΗ:ΣΥΓΚΛΟΝΙΣΤΙΚΕΣ ΑΠΟΚΑΛΥΨΕΙΣ ΓΙΑ ΤΟ ΣΚΑΝΔΛΟ ΤΟΥ ΚΕΕΛΠΝΟ\nDOCUMENTO – ΑΠΟΚΑΛΥΨΗ:ΣΥΓΚΛΟΝΙΣΤΙΚΕΣ ΑΠΟΚΑΛΥΨΕΙΣ ΓΙΑ ΤΟ ΣΚΑΝΔΛΟ ΤΟΥ ΚΕΕΛΠΝΟ\nΜοίραζαν βαλίτσες σε δημοσιογράφους για να εξοντώνουν πολιτικούς αντιπάλους!\nΣυνομιλίες – σοκ αποκαλύπτει η εφημερίδα που θα προκαλέσουν εκ νέου την παρέμβαση της δικαιοσύνης και θα οδηγήσουν στο εδώλιο πολιτικά πρόσωπα.\nΆθλιο παρακράτος που στήθηκε με δημόσιο χρήμα την ώρα που έκοβαν τα φάρμακα ακόμα και από καρκινοπαθείς!\nΆθλιοι δημοσιογράφοι είχαν στο απυρόβλητο εγκληματίες υπουργούς επειδή τα τσέπωναν. Η εγκληματική συμμορία σήμερα αποκαλύπτεται\nΕτικέτες Δημοσιογράφοι, ΚΕΕΛΠΝΟ, Πολιτικοί, Σκάνδαλα


ΟΙΚΟΝΟΜΙΑ Archives - Page 158 of 301 - MobileFeed - ΕΡΤ\nΣυνάντηση Τσίπρα με τραπεζίτες- Στο επίκεντρο η προστασία της «λαϊκής κατοικίας»\n‘Ολα τα τρέχοντα θέματα, όπως η πορεία των ελληνικών ομολόγων αλλά και οι πλειστηριασμοί, βρίσκονται στο τραπέζι καθώς ο πρωθυπουργός Αλέξης Τσίπρας, υποδέχτηκε στο Μέγαρο Μαξίμου το προεδρείο της Ένωσης Ελληνικών Τραπεζών. Βασικός στόχος θεωρείται να ενισχυθεί η κυβερνητική δέσμευση πως καμία «λαϊκή κατοικία» δε θα βγει στο σφυρί και να επαναβεβαιωθεί –και στο υψηλότερο δυνατό επίπεδο- η «συμφωνία κυρίων» για τους πλειστηριασμούς.\nΟ πρωθυπουργός αναμένεται σύμφωνα με πληροφορίες να τονίσει, ότι μέσα σε αυτό το «πλαίσιο ανάκαμψης» οι τράπεζες πρέπει να πράξουν το ρόλο τους που είναι η χρηματοδότηση υγειών επιχειρήσεων αλλά και η επίτευξη των στόχων για την μείωση των κόκκινων δανείων.\nΉδη από την περασμένη Τετάρτη, μιλώντας στην ΕΡΤ3, ο πρωθυπουργός είχε εκφράσει τη βεβαιότητά του πως «δε θα υπάρξει καμία λαϊκή κατοικία στο σφυρί».\nΠΗΓΗ:ΕΡΤ1/ Ρεπορτάζ: Κώστας Σκουλάς\nΕΚΤ: Τα «κόκκινα» δάνεια θα είναι βασική προτεραιότητα το 2018\nΗ αντιμετώπιση των «κόκκινων» δανείων των τραπεζών και η ετοιμότητά τους για την εισαγωγή του ΔΠΧΑ 9 (Διεθνούς Προτύπου Χρηματοοικονομικής Αναφοράς 9) θα είναι μεταξύ των βασικών προτεραιοτήτων της Τραπεζικής Εποπτείας της Ευρωπαϊκής Κεντρικής Τράπεζας (ΕΚΤ) το 2018, όπως αναφέρεται σε ανακοίνωση της ΕΚΤ.\nΤροπολογία με την οποία προβλέπεται η διάθεση 10 εκατ. ευρώ, ως εφάπαξ βοήθημα, για τη στήριξη των καταναλωτών με χαμηλά εισοδήματα, που έχουν αποσυνδεθεί από το δίκτυο παροχής ηλεκτρικού ρεύματος εξαιτίας ληξιπρόθεσμων οφειλών, κατατέθηκε στη Βουλή.\nΌπως αναφέρεται στην τροπολογία, σκοπός της διάταξης είναι η άμεση αντιμετώπιση της ενεργειακής φτώχειας και η στήριξη των καταναλωτών με χαμηλά εισοδήματα, που αδυνατούν να καταβάλουν τις ληξιπρόθεσμες οφειλές τους προς τους προμηθευτές ηλεκτρικής ενέργειας και έχουν αποσυνδεθεί από το δίκτυο παροχής.\nΠροβλέπεται, μάλιστα, η σύσταση ειδικού λογαριασμού επανασύνδεσης παροχών ηλεκτρικού ρεύματος, με διαχειριστή τον ΔΕΔΔΗΕ.\nΠροϋπόθεση για την υλοποίηση της παραπάνω ρύθμισης είναι η μεταφορά του αναγκαίου ποσού σε συνιστώμενο Ειδικό Λογαριασμό εντός του 2017.\nΤέλος, όπως αναφέρεται στην αιτιολογική έκθεση, θα καθοριστεί άμεσα με Υπουργική Απόφαση, ποιοι θα είναι οι δικαιούχοι, ποια τα κριτήρια και το ύψος του ποσού, αλλά και πότε ακριβώς θα δοθεί με ποιον τρόπο.\nΠηγή ΕΡΤ, Ρεπορτάζ Αν. Μαραθιάς\nΗ απόδοση του 10ετούς ομολόγου υποχώρησε κάτω απο το 4% ενδοσυνεδριακά το μεσημέρι της Παρασκευής έναντι 4,17% που έκλεισε χθες.\nΚυβερνητικοί παράγοντες έχουν διαμηνύσει ότι στοχεύουν σε τρείς νέες εκδόσεις ομολόγων πριν την προσδοκώμενη έξοδο της χώρας από το τρίτο πρόγραμμα το 2018 προκειμένου να αντλήσει μίνιμουμ 6 δισ. ευρώ και να συνεισφέρει στη δημιουργία «μαξιλαριού ρευστότητας» ύψους 15 δισ. ευρώ και άνω.\nH Deepika Mohan, γιατρός και αναπληρώτρια καθηγήτρια στο τμήμα Κρίσιμης Ιατρικής Φροντίδας και Χειρουργικής του Πανεπιστημίου του Pittsburgh, σε συνεργασία με την εταιρεία εκπαιδευτικών βιντεοπαιχνιδιών Schell Games, σχεδίασαν ένα ιατρικό βιντεοπαιχνίδι που βοηθά τους γιατρούς στην ακριβή διάγνωση τραύματος σε ασθενείς, προκειμένου να τους παράσχουν την κατάλληλα θεραπεία.\nΤο Night Shift «βάζει» τους παίκτες στο ρόλο ενός νεαρού γιατρού που πρέπει να θεραπεύσει ασθενείς που έχουν υποστεί σοβαρό τραύμα. Έχει σχεδιαστεί έτσι ώστε να ενεργοποιεί το σημείο του εγκεφάλου που αναγνωρίζει μοτίβα χρησιμοποιώντας τις γνώσεις και την υπάρχουσα εμπειρία του παίκτη για να μπορεί να πάρει άμεσες αποφάσεις. Το παιχνίδι, συχνά, αμφισβητεί τη διάγνωση του γιατρού και τον βοηθά να την επανεξετάσει.\nΣύμφωνα με άρθρο του διαδικτυακού περιοδικού Futurism, οι γιατροί πρέπει συχνά να λαμβάνουν αποφάσεις άμεσα κι ανεξάρτητα από τις πληροφορίες που έχουν στη διάθεσή τους. Ωστόσο, οι περισσότεροι που δεν εργάζονται σε κέντρα τραύματος, καθώς σπάνια αντιμετωπίζουν ασθενείς που πάσχουν από σοβαρό τραύμα, ενδέχεται να δώσουν λάθος προτεραιότητα σε σχετικά μικρότερους τραυματισμούς.\nΓια τη δημιουργία και την ανάπτυξη του παιχνιδιού, 368 γιατροί από τις Ηνωμένες Πολιτείες που εργάζονται σε κέντρα κρίσιμης ιατρικής φροντίδας αλλά δεν ειδικεύονται σε τραύματα, επιλέχθηκαν για να συμμετάσχουν. Οι μισοί από αυτούς, ανέλαβαν να παίξουν το παιχνίδι, ενώ οι άλλοι μισοί έπρεπε να διαβάσουν για τουλάχιστον μία ώρα το εκπαιδευτικό υλικό. Τελικά, όσοι έπαιξαν το παιχνίδι είχαν καλύτερη απόδοση από εκείνους που απλά διάβασαν το υλικό. Σύμφωνα με την Mohan, ο λόγος για το υψηλό ποσοστό επιτυχίας του παιχνιδιού, είναι η ικανότητά του να επικοινωνεί καλύτερα τις συνέπειες των πράξεων και των σφαλμάτων του γιατρού.\n«Χρησιμοποιήσαμε διάφορα σενάρια για να δώσουμε στους γιατρούς να καταλάβουν τις συνέπειες των σφαλμάτων τους σε κρίσιμες περιπτώσεις» εξηγεί η Mohan. «Για παράδειγμα, αντί να τους λέμε να μεταφέρουν τους ασθενείς που είχαν κάταγμα στα πλευρά τους, όπως υποδεικνύει το εκπαιδευτικό υλικό, βάλαμε τους γιατρούς σε ένα σενάριο όπου ένας ασθενής με αντίστοιχο τραύμα, πέθανε επειδή δεν έλαβε την κατάλληλη θεραπεία».\n«Οι παίκτες δεν είδαν μόνο τις συνέπειες των αποφάσεών τους, αλλά μέσω του παιχνιδιού, συνομίλησαν με άλλους χαρακτήρες που τους παρείχαν τις απαραίτητες πληροφορίες σχετικά με τις αποφάσεις τους. Νομίζω ότι οι γιατροί θυμούνται καλύτερα αυτές τις ιστορίες όταν ολοκληρώνουν την εικονική προσομοίωση», δήλωσε η Mohan.\nΤο Συμβούλιο της Επικρατείας (ΣτΕ) έκρινε ότι η αύξηση των ορίων ηλικίας συνταξιοδότησης του Δημοσίου τομέα εξυπηρετεί σκοπούς δημοσίου συμφέροντος και δεν έρχεται σε αντίθεση με το Σύνταγμα, την Ευρωπαϊκή Σύμβαση των Δικαιωμάτων του Ανθρώπου (ΕΣΔΑ) και την ευρωπαϊκή και ελληνική νομοθεσία και απέρριψε τους ισχυρισμούς της ΑΔΕΔΥ ως αβάσιμους.\nΕιδικοί εκτιμητές θα εισηγηθούν τις νέες αντικειμενικές τιμές των ακινήτων\nESM: Η Ελλάδα έχει σημειώσει μεγάλη πρόοδο στα δημοσιονομικά\n«Το πρόγραμμα του ESM για την Ελλάδα θα διαρκέσει έως τον Αύγουστο του 2018, άρα άλλους οκτώ μήνες. Οι Έλληνες έχουν σημειώσει μεγάλη πρόοδο στα δημόσια οικονομικά. Το 2009, το δημοσιονομικό έλλειμμα διαμορφώθηκε στο 15% του ΑΕΠ. Πέρυσι, η χώρα είχε δημοσιονομικό πλεόνασμα γύρω στο 0,7%. Τόσο τεράστιες βελτιώσεις δεν θα ήταν δυνατές χωρίς εκτεταμένες μεταρρυθμίσεις και χωρίς τα προγράμματά μας», δηλώνει ο Γιάνσε, σύμφωνα με το κείμενο της συνέντευξής του που έχει αναρτηθεί στην ιστοσελίδα του ESM.\nΔΝΤ: Αισιοδοξία για την συμφωνία ελάφρυνσης του ελληνικού χρέους\nΤο ΔΝΤ είναι αισιόδοξο όσον αφορά μια συμφωνία ελάφρυνσης του ελληνικού χρέους με τους Ευρωπαίους, δήλωσε ο εκπρόσωπός του William Murray, την Πέμπτη κατά την καθιερωμένη δημοσιογραφική ενημέρωση.\nΤο ΔΝΤ θα δημοσιοποιήσει τις επικαιροποιημένες προβλέψεις του για την παγκόσμια οικονομία στο Διεθνές Οικονομικό Φόρουμ του Νταβός στις 22 Ιανουαρίου.\n«Διαψεύδονται γι άλλη μία φορά οι Κασσάνδρες, που προσπαθούσαν να πουν τόσο καιρό ότι δεν θα ολοκληρωθεί η διαδικασία. Η διαδικασία ολοκληρώνεται και πραγματικά το λιμάνι της Θεσσαλονίκης περνά σε μια καινούρια περίοδο» δήλωσε ο υφυπουργός Οικονομίας και Ανάπτυξης, Στέργιος Πιτσιόρλας.\nΣτο ραδιοφωνικό σταθμό του Αθηναϊκού Μακεδονικού Πρακτορείου Ειδήσεων «Πρακτορείο 104,9 fm», για την υπογραφή -σήμερα το απόγευμα- της σύμβασης αγοραπωλησίας μετοχών μεταξύ του ΤΑΙΠΕΔ και της κοινοπραξίας των επενδυτών που αποκτούν του 67% του μετοχικού κεφαλαίου του Οργανισμού Λιμένος Θεσσαλονίκης.\n1 2 3 … 155 156 157 158 159 160 161 … 299 300 301


Παιδική αστρολογία 21/9 - 27/9 - Astrology.gr\nΗΛΙΟΣ - 29° 32' 42" ΑΙΓΟΚΕΡΩΣ\nΣΕΛΗΝΗ - 18° 26' 13" ΛΕΩΝ\nΕΡΜΗΣ - 07° 46' 10" ΥΔΡΟΧΟΟΣ R\nΑΦΡΟΔΙΤΗ - 13° 01' 04" ΑΙΓΟΚΕΡΩΣ R\nΑΡΗΣ - 26° 28' 21" ΤΟΞΟΤΗΣ\nΔΙΑΣ - 04° 25' 58" ΙΧΘΥΕΣ\nΚΡΟΝΟΣ - 14° 01' 06" ΥΔΡΟΧΟΟΣ\nΠΛΟΥΤΩΝΑΣ - 26° 32' 47" ΑΙΓΟΚΕΡΩΣ\nΒΟΡΕΙΟΣ ΔΕΣΜΟΣ - 29° 49' 42" ΤΑΥΡΟΣ R\nΕΒΔΟΜΑΔΙΑΙΕΣ 21 Σεπ 2015\nΠαιδική αστρολογία 21/9 - 27/9\nΕρωτήσεις για κάθε τι!\nΔεν πρόλαβε καλά-καλά ν' αρχίσει το σχολείο και ο μικρός Κριός με τις ερωτήσεις του για κάθε τι που σκέφτεται το ανήσυχο μυαλό του κάνει αισθητή την παρουσία του στην τάξη. Δεν έχει την υπομονή ν΄ ακούσει την απάντηση και συχνά ξεχνάει και τι έχει ρωτήσει. Διακόπτει όχι μόνο τους συμμαθητές του αλλά και τη δασκάλα προκειμένου να έχει διαρκώς το λόγο. Μάθετέ το να σέβεται τους άλλους, τονίζοντας ότι μπορεί να είναι δύσκολο να περιμένει τη σειρά του να μιλήσει, είναι όμως απαραίτητο.\nΗ συμπάθεια της δασκάλας!\nΗ ανάγκη του γι' αποδοχή κάνει τον μικρό Ταύρο να προσέχει κάθε τι που λέει η δασκάλα και στη συνέχεια κάνει φιλότιμες προσπάθειες να το εφαρμόσει. Με αυτό τον τρόπο προσπαθεί να εκμαιεύσει τη συμπάθειά της και να γίνει ο αγαπημένος της μαθητής/ μαθήτρια. Με την Αφροδίτη στο ζώδιο του Λέοντα δείξτε ενθουσιασμό για τις ζωγραφιές που θα σας φέρει το αγγελούδι σας από τον παιδικό σταθμό και τονώστε την αυτοπεποίθησή του στολίζοντας με κάποιες από αυτές το δωμάτιο του.\nΕξυπνάδα και ταχύτητα!\nΟ μικρός Δίδυμος ξεχωρίζει για την εξυπνάδα και την ταχύτητα που επεξεργάζεται κάθε τι που το ενδιαφέρει. Αν μάλιστα η δασκάλα του δώσει τα κατάλληλα ερεθίσματα, με τις έξυπνες ερωτήσεις του, θα κάνει το μάθημα πολύ πιο ενδιαφέρον και ευχάριστο. Αυτή την εβδομάδα με τον κυβερνήτη του σε ανάδρομη πορεία η αφηρημάδα του δεν έχει όρια. Γι' αυτό μη βιαστείτε να πιστέψετε ότι αδιαφορεί για το σχολείο όταν ξεχνάει να κάνει τις εργασίες του, ή δεν θυμάται που έχει αφήσει τα πράγματά του. Σε λίγες μέρες δεν θα του ξεφεύγει τίποτα.\nΗ πρώτη εικόνα που σχηματίζει κάποιος βλέποντας το μικρό Καρκίνο στο σχολείο είναι ότι πρόκειται για ένα παιδάκι συνεσταλμένο και έτοιμο να δακρύσει στην παραμικρή παρατήρηση. Ο ανάδρομος Ερμής στον τέταρτο ηλιακό του οίκο μπορεί να το δυσκολεύει να προσαρμοστεί στο καινούργιο περιβάλλον του και να νοιώσει άνετα με τους συμμαθητές του. Θα χρειαστεί χρόνο και αρκετή ενθάρρυνση, αλλά στο τέλος θα τα καταφέρει. Επειδή συνήθως δεν βιάζεται θα πρέπει να το σπρώχνετε μέχρι να πάρει μπρος.\nΑρχηγός σε ομαδικές δραστηριότητες!\nΤο δυναμικό Λιονταράκι σας αγαπά πολύ τις ομαδικές δραστηριότητες, καθώς αποτελούν μια πολύ καλή ευκαιρία για εκείνο να διεκδικήσει τη θέση του αρχηγού. Με τον Άρη στο ζώδιό του μέχρι τις 25 του μήνα η τάση του να δίνει παράσταση, κάνει την παρουσία του αισθητή τόσο στη σχολική αίθουσα όσο και στους χώρους δραστηριοτήτων. Δεν αποκλείεται να προβεί και σε υπερβολές για να κερδίσει τα βλέμματα των παρευρισκομένων. Προσπαθήστε να μετριάσετε την τάση του για παράτολμες πράξεις.\nΤο πιο αγαπητό παιδί στην τάξη!\nΟ μικρός Παρθένος είναι η χαρά κάθε δασκάλου. Σοβαρό και μετρημένο δεν έχει κανένα πρόβλημα με την πειθαρχία που απαιτεί το σχολείο. Λύνει μόνο τα προβλήματα του και δείχνει ότι δεν έχει την ανάγκη κανενός. Με τον Άρη να κάνει την είσοδο στις 25 του μήνα στο ζώδιο του η ευφυΐα και η ζωηρή προσωπικότητα του το κάνουν το πιο αγαπητό παιδί στην τάξη. Αν δείξει το ίδιο την επιθυμία να συμμετέχει σε κάποιο ομαδικό άθλημα, μην καθυστερείτε, τώρα είναι η κατάλληλη περίοδος.\nΈνας χαρισματικός ισορροπιστής!\nΣαν γνήσιο παιδί της Αφροδίτης ο μικρός Ζυγός διαθέτει γοητεία και καλούς τρόπους. Με τον κυβερνήτη του, την Αφροδίτη στο ζώδιο του Λέοντα αυτή την εβδομάδα με τις έξυπνες ερωτήσεις του διεκδικεί εύκολα την προσοχή της δασκάλας αλλά και των συμμαθητών του. Παρά το μικρό της ηλικίας του λόγω της απέχθειάς του στην ένταση και τις ακραίες συμπεριφορές, συχνά αναλαμβάνει το ρόλο του ισορροπιστή και μάλιστα με μεγάλη επιτυχία. Επικροτείστε το ταλέντο του να ηρεμεί και να συμβιβάζει αντίθετες ιδέες και συμπεριφορές.\nΥπερήφανο και αυτόνομο!\nΥπερήφανο και αυτόνομο από κούνια, το παιδί Σκορπιός χρειάζεται προσεκτική αντιμετώπιση και μεγάλη υπομονή στα πρώτα του βήματα στο σχολείο. Παρατηρεί τα πάντα με το διεισδυτικό του βλέμμα και αντιδρά σε οποιαδήποτε πειθαρχία οι συμμαθητές του δέχονται αδιαμαρτύρητα. Με τον κυβερνήτη του τον Άρη στο ζώδιο της Παρθένου αυτή την εβδομάδα η μεγάλη περιέργειά του και η επιθυμία του για γνώση θα φανούν και θα είναι οι λόγοι που θα κάμψουν κάθε του αντίσταση.\nΑτελείωτη ενέργεια και πειράγματα!\nΟ μικρός Τοξότης έχει τόση ενέργεια που δύσκολα θα κάτσει σε μια θέση για πολλή ώρα. Μετακινείται περισσότερο από κάθε άλλο παιδάκι μέσα στο σχολική αίθουσα, πειράζοντας διαρκώς τους συμμαθητές του και τα πράγματά τους. Η φάρσα κυλάει στο αίμα του και η αγγελική μορφή του μπορεί να ξεγελάσει αρχικά και τον πιο δύσπιστο. Με τον Άρη να κινείται στο μεσουράνημα του αυτή την εβδομάδα, αν νοιώσει περισσότερη πίεση από ό,τι μπορεί ν' αντέξει θα μετατραπεί στον καπετάν- φασαρία της τάξης.\nΤο παιδί των κανόνων!\nΟ μικρός Αιγόκερως είναι το παιδί των κανόνων και της οργάνωσης. Τι καλύτερο λοιπόν από το να βρεθεί σ' ένα χώρο, όπως το σχολείο, που εμπερικλείει όλα αυτά που λαχταράει η ψυχούλα του. Με τον Ήλιο να κάνει την είσοδό του στο μεσουράνημα του αυτή την εβδομάδα θα ξεχωρίσει για τη σοβαρότητα και την υπευθυνότητά του και θα δείξει τις ικανότητές του για αφομοίωση πληροφοριών. Επιβραβεύστε την τάση του να είναι όλα στην εντέλεια αλλά εκπαιδεύστε το να είναι λίγο πιο ανέμελο.\nΤα τσουχτερά λόγια του μπορεί να σοκάρουν, αλλά δύσκολα μπορεί κάποιος ν' αρνηθεί τα επιχειρήματα του μικρού σας μπόμπιρα. Ενώ του αρέσει να μαθαίνει καινούργια πράγματα, η δυσκολία που αντιμετωπίζει τώρα που άρχισε το σχολείο, είναι ότι πρέπει να υπακούσει με ευλάβεια σ' ένα συγκεκριμένο πρόγραμμα. Με τον Άρη στο ζώδιο της Παρθένου αυτή την εβδομάδα, το κλειδί για να τα πάτε καλά μαζί του είναι να κάνετε συμφωνίες. Διαπραγματευτείτε τι θα κερδίζει κάθε φορά που θ' ακολουθεί το πρόγραμμα.\nΤο μοίρασμα μιας ημέρας στο σχολείο!\nΜε τον κυβερνήτη του την Αφροδίτη αυτή την εβδομάδα στο ζώδιο του Λέοντα, το Ψαράκι σας ρουφάει στην κυριολεξία όλα όσα μαθαίνει στον παιδικό σταθμό. Στην συνέχεια δεν βλέπει την ώρα να σας διηγηθεί με κάθε λεπτομέρεια πως ήταν η μέρα του και πως τα πάει με τη δασκάλα και τους νέους φίλους του. Φροντίστε αυτές τις πρώτες ημέρες να είστε παρόντες, ακούστε μ' ενδιαφέρον τις περιγραφές του, κάντε του ερωτήσεις για τις δραστηριότητες του και στο τέλος κοιμήστε το με ένα παραμύθι.


Προγνωστικά Στοιχήματος | Να πάμε σπίτια μας ρε παιδιά | Kingbet.net\nΑρχική / Ποδόσφαιρο / Να πάμε σπίτια μας ρε παιδιά\nΝα πάμε σπίτια μας ρε παιδιά\nΓλείφουμε τις πληγές μας, μετά το ενενηντάλεπτο του Ιταλία – Αυστρία.\nΜισώ τη φράση πρόωρος τελικός. Τη σιχαίνομαι. Για μένα ο τελικός είναι σαν το ιππικό: έρχεται πάντα στην ώρα του. Οι άλλοι είναι απλά σφετεριστές. Δεν θέλετε να αποκλείεστε από έναν ισάξιο αντίπαλο στις πρώτες φάσεις των νοκ άουτ; Να φτιάξετε ομάδα να νικάει και τις κληρώσεις. Ορίστε μας.\nΕχοντας πει αυτό, σήμερα έχουμε ένα ματς που θα μπορούσα να το φανταστώ ως τον τελικό της διοργάνωσης. Βέλγιο και Πορτογαλία έχουν, μαζί με τη Γαλλία, τις εντυπωσιακότερες ενδεκάδες του EURO 2020. Οι δύο μεγάλοι υποψήφιοι για το βραβείο του πρώτου σκόρερ, Κριστιάνο Ρονάλντο και Ρομέλου Λουκάκου κοντράρονται στη Βουδαπέστη.\nΣτη Βουδαπέστη. Ακούτε Γαλλάκια; Βουδαπέστη. Που, δεν θα το πιστέψετε, είναι εντελώς άλλο μέρος από το Βουκουρέστι. Είδαν «Βου» τα βλαμμένα και πήγαν Ρουμανία να δουν την ομάδα τους, η οποία έπαιζε 600 χιλιόμετρα παρακείθε.\nΑλλά έλεγα ότι Λουκάκου και Ρονάλντο έρχονται σήμερα αντιμέτωποι. Ο Βέλγος έχει τρία γκολ. Του Πορτογάλου τόσα είναι μόνο τα εύστοχα πέναλτι, ενώ έχει άλλα δυο με το αριστερό, έτσι για το καλό. Σήμερα μου έχει κολλήσει στο μυαλό ότι θα χάσει πέναλτι ο σταρ της Γιουβέντους. Θες στο ενενηντάλεπτο, θες στην παράταση, θες ακόμα πιο μετά. Το ‘χω δει όνειρο. Βλέπεις περίεργα όνειρα θα μου πεις. Αυτό δεν είναι τίποτα. Εδώ έχω δει πως μπαίνω σε ταξί και οδηγεί η Κανέλλη και μου αναλύει το Κεφάλαιο του Μαρξ. Τόση ψυχεδέλεια.\nΦυσικά δεν είναι μόνο αυτοί οι δύο. Και οι δύο ομάδες έχουν τρομακτική δύναμη από τη μέση και μπροστά. Από τη μία έχεις Αζάρ, έχεις Καράσκο, έχεις τον αγαπημένο μου άνθρωπο στο σύμπαν (συγγνώμη μαμά) τον Κέβιν Ντε Μπρόινε. Από την αλλη έχει Μπρούνο Φερνάντες, Ζότα, Μπερνάρντο Σίλβα. Και η λίστα συνεχίζεται, αλλά μου είπαν πως τελικά δεν πληρώνομαι με τη λέξη, οπότε δεν θα κάτσω να τα γράψω όλα τα ονόματα στο τσάμπα.\nΔεν ξέρω πού θα κάτσει η μπίλια. Ούτε αν θα έχουμε νικητή στα ενενήντα. Που το εύχομαι ολόψυχα. Οπως και χθες, έτσι και σήμερα, θα δω το βραδινό ματς με τα φιλαράκια μου, τη Δήμητρα και τον Θάνο. Εχθές ξενυχτήσαμε μέχρι να πάμε σπίτια μας. Δεν αντέχω δεύτερο σερί.\nΑλλά το φοβάμαι. Φοβάμαι ότι σήμερα θα δούμε και πέναλτι και θα ελέγχουμε την ώρα και τα δρομολόγια των λεωφορείων και του τρένου, συγχρονίζοντας τα ρολόγια μας με το αστρονομικό ρολόι της Πράγας (στην κεντρική φωτογραφία). Προσωπικά θα κρατήσω το ποντάρισμα για το live, γιατί εδώ που τα λέμε με τον Θάνο και τη Δήμητρα το βράδυ μόνο για στοίχημα θα μιλάμε, αλλά θα βάλω κάτι ψιλά στην πρόκριση του Βελγίου στα πέναλτι, στο 11.50 από το Pamestoixima.gr. Και όταν πάει ο Ρονάλντο στην μπάλα, θα παίξω στο live το άστοχο, έτσι για το όνειρο ρε γαμώτο.\nΠιο θελκτικό στοιχηματικά είναι το ματς της Ολλανδίας με την Τσεχία. Οι Ολλανδοί έχουν μόνο νίκες κι ωστόσο ο κόσμος γκρινιάζει. Στη δε Τσεχία υπάρχει ομοψυχία και ένας μαγικός Σικ να σκοράρει με κάθε τρόπο, ακόμα και όταν αιμορραγεί ποτάμια από τη μύτη. Τους Τσέχους τους έχω ικανούς για την έκπληξη, αλλά νομίζω ότι θα πάνε όπως οι Αυστριακοί. Μια ισοπαλία (ας πούμε 1-1 με σκόρερ Ντεπάι και Σικ) και νίκη της Ολλανδίας στην παράταση. Τι; Θέλετε και σκόρερ στην παράταση; Πολύ ωραία. Δύο γκολ στην παράταση. Από φαν Άνχολτ και Χράβενμπερχ. Φχαριστηθήκατε; Ολα μασημένα πια.\nΝα πούμε μια κουβέντα και για τα χθεσινά; Η Ιταλία μας έβγαλε την πίστη και μας κόστισε ένα πολύ καλό ταμειάκι. Είχα συνδυάσει το 2 και over 1,5 της εκπληκτικής Δανίας με τη νίκη των Ιταλών με δύο γκολ διαφορά. Αν το γκολ του Κιέζα στην παράταση το είχε βάλει η Ιταλία πριν το 70’ θα είχε ανοίξει η κάνουλα. Τρία τουλάχιστον θα έγραφε το κοντέρ. Ο Κιέζα πρέπει να είναι βασικός στο επόμενο ματς. Μ’ αρέσει ο Μπεράρντι, αλλά μέχρι να ξεκλειδώσει την πίστα και να μάθει κι άλλη κίνηση πέρα από το «κόβω προς τα αριστερά, γιατί το δεξί το έχω μόνο για ποδαρικό την Πρωτοχρονιά» δεν μπορεί να ξεκινάει αντί του Κιέζα. Κι επίσης, δεν με ενδιαφέρει πόσο ακριβός είναι ο Βεράτι. Η τριάδα Λοκατέλι, Μπαρέλα, Ζορζίνιο δουλεύει. Και πρώτη αλλαγή ο Πεσίνα. Λίγο λιγότερες εμμονές και αυτή η ομάδα είναι για ψηλά.\nΟσο για τη Δανία, τι να πεις; Για εμένα είναι darkhorse αουτσάιντερ ακόμα και για τον τίτλο. Σε έναν τέλειο κόσμο θα το σήκωνε. Κι όχι μόνο για τον Ερικσεν, αλλά για την ενότητα και την ομοψυχία αυτού του γκρουπ παιχτών. Ο κόσμος μας, δεν ξέρω αν θα σας το χαλάσω, δεν είναι τέλειος. Αλλά ό,τι και να γίνει, η Δανία είναι η ομάδα όλων μας σε αυτό το τουρνουά. Εκτός από τους Σουηδούς. Διακόσια χρόνια πόλεμοι δεν ξεχνιούνται έτσι. Κι ας ανταλλάσσουμε δωδεκάρια στη Γιουροβίζιον. Άλλο αυτό.\n19:00 ΟΛΛΑΝΔΙΑ – ΤΣΕΧΙΑ Pamestoixima\nΠρόκριση Ολλανδίας στην παράταση @ 9.55\n22:00 ΒΕΛΓΙΟ – ΠΟΡΤΟΓΑΛΙΑ Pamestoixima\nΠρόκριση Βελγίου στα πέναλτι @ 11.50


ΧΡ.ΡΕΠΠΑΣ: ΠΡΩΤΟΒΟΥΛΙΑ ΚΑΤΑ ΤΟΥ ΕΥΡΩ ΚΑΙ ΤΗΣ ΕΕ\n«Κίνδυνος» και «καταστροφή» για το λαό δεν είναι η έξοδος από την Ευρωζώνη και την ΕΕ, αλλά η παραμονή σε αυτή την «κρεατομηχανή» των λαϊκών αναγκών και δικαιωμάτων. Αυτά που θα κερδίσουν οι εργαζόμενοι με την έξοδο από το ευρώ και τη συνολική ρήξη με την ΕΕ, με τη μη αποπληρωμή του χρέους και την εθνικοποίηση των τραπεζών με εργατικό έλεγχο, με την ανακατανομή του κοινωνικού πλούτου υπέρ των εργαζομένων είναι πολύ περισσότερα από αυτά που ίσως χάσουν στιγμιαία και απ’ αυτά που σίγουρα θα χάσουν προοπτικά εντός ευρώ και ΕΕ.\nΝα μην περάσει το αντιδραστικό «Σύμφωνο για το Ευρώ». Να αποτραπεί η ψήφισή του από το συντονισμένο πανευρωπαϊκό αγώνα των λαών, που μπορεί να γίνει τώρα εφικτός!\nΝα ανατραπεί η αντεργατική επίθεση κυβέρνησης, ΕΕ, ΔΝΤ, κεφαλαίου και το σάπιο πολιτικό τους σύστημα. Να ανατραπεί από τα κάτω, ως αποτέλεσμα της λαϊκής πάλης και δυναμικής η κυβέρνηση του ΠΑΣΟΚ και κάθε άλλη κυβέρνηση ή συγκυβέρνηση που θα υλοποιεί την ίδια πολιτική!


Στοίχημα: Με Μίλαν και Άρσεναλ στο 1.72 GRTimes.gr Στοίχημα: Με Μίλαν και Άρσεναλ στο 1.72 GRTimes.gr\nΑθλητισμός | 18/01/2021 | 17:36\nΤο πρόγραμμα της Δευτέρας (18/01) περιέχει την ολοκλήρωση των αγωνιστικών στα ευρωπαϊκά πρωταθλήματα. Για τη 18η αγωνιστική στη Σέριε Α Ιταλίας, η Μίλαν δοκιμάζεται στη Σαρδηνία με αντίπαλο την ντεφορμέ Κάλιαρι. Στην Πρέμιερ Λιγκ Αγγλίας και τη 19η αγωνιστική, η Άρσεναλ φιλοξενεί τη Νιούκαστλ.\nΑγωνιστική δράση υπάρχει και στο μπάσκετ, για αυτό μελλοντικά θα εντάξουμε στο πρόγραμμα μας και αναλύσεις αγώνων Euroleague!\nΚΑΛΙΑΡΙ – ΜΙΛΑΝ (21:45)\nΗ Κάλιαρι ηττήθηκε 3-1 στην έδρα της Αταλάντα και αποκλείστηκε από τη συνέχεια του Κυπέλλου. Στο πρωτάθλημα προέρχεται από ήττα με σκορ 1-0 στην έδρα της Φιορεντίνα, σε αναμέτρηση που δέχθηκε το καθοριστικό γκολ στο 72ο λεπτό. Μεγάλη χαμένη ευκαιρία να προηγηθεί στο πρώτο ημίχρονο, με το χαμένο πέναλτι (37′) του Ζοάο Πέδρο. Αγνοεί το τρίποντο για 10 διαδοχικές υποχρεώσεις στη Σέριε Α Ιταλίας, με απολογισμό: τέσσερις ισοπαλίες και έξι ήττες. Απέτυχε να κρατήσει το μηδέν στις εννέα από τις 10 τελευταίες αναμετρήσεις στο πρωτάθλημα. Βρίσκεται μόλις στο +1 από τη ζώνη του υποβιβασμού και είναι στο γκρουπ των ομάδων, που θα παλέψει για την παραμονή στην κατηγορία.\nΗ Νιούκαστλ ηττήθηκε 1-0 στην έδρα της ουραγού Σέφιλντ Γιουνάιτεντ, έγινε η πρώτη ομάδα στο πρωτάθλημα που χάνει από τις «λεπίδες». Με αριθμητικό μειονέκτημα από το τέλος του πρώτου ημιχρόνου, δέχθηκε το καθοριστικό γκολ με πέναλτι στο 73ο λεπτό. Συμπλήρωσε έξι (δύο ισοπαλίες, τέσσερις ήττες) αναμετρήσεις στο πρωτάθλημα χωρίς τρίποντο, τελευταίο στις 12/12/20 με το εντός έδρας 2-1 κόντρα στη Γουέστ Μπρομ. Διατηρείται σε απόσταση επτά βαθμών από την επικίνδυνη ζώνη, μέχρι στιγμής μπορεί να αισθάνεται ασφαλής σε μεγάλο βαθμό. Στο αγωνιστικό κομμάτι δεν υπολογίζεται ο τιμωρημένος Φρέισερ (χαφ). Θα τσεκαριστούν οι Φεντερίκο Φερνάντες και Λιούις (αμυντικοί). Λογικά θα πάρει χρόνο συμμετοχής στο πρωτάθλημα ο αρχηγός Λάσελς (αμυντικός), που ανέκαμψε πλήρως από τον Covid.


"Η άρνηση έκανε το σκοτάδι πραγματικότητα, το έφερε στην «ύπαρξη», το γέννησε, χώρος αντίθετος από το χώρο του φωτός" -Ypourgeio Alitheias\nHome ΨΥΧΑΓΩΓΙΑ "Η άρνηση έκανε το σκοτάδι πραγματικότητα, το έφερε στην «ύπαρξη», το γέννησε, χώρος αντίθετος από το χώρο του φωτός"\n"Η άρνηση έκανε το σκοτάδι πραγματικότητα, το έφερε στην «ύπαρξη», το γέννησε, χώρος αντίθετος από το χώρο του φωτός"\nRick at 6/08/2018 02:39:00 μ.μ. ΨΥΧΑΓΩΓΙΑ,\nΤο σκοτάδι ήταν αποτέλεσμα μιας προαίρεσης, μιας συνείδησης. Είναι ο τρόπος που διάλεξε να υπάρχει ένα ον, δηλαδή ο Διάβολος.\nΤο σκοτάδι άρχισε να υπάρχει χωρίς λόγο· χωρίς αιτία, χωρίς αφορμή. Έτσι του ήρθε κάποιου. Κινούμενος μόνο από την προαίρεσή του αρνήθηκε το φως. Αυτή η άρνηση έκανε το σκοτάδι πραγματικότητα, το έφερε στην «ύπαρξη», το γέννησε».\nΈνας άλλος χώρος αντίθετος από το χώρο του φωτός.\nΑυτή η πράξη της άρνησης μοιάζει με «δημιουργία», αλλά δεν είναι. Μιμούνταν την πράξη δημιουργίας του Θεού από την… ανάποδη. Ήταν η πιστή απομίμηση από την αντίθετη μεριά.\nΠροσπαθούσε να κλέψει το Θεό, προσπαθούσε να κλέψει τη δυνατότητα δημιουργίας.\nΉθελε να είναι Θεός.\nΣυμπεριφερόταν ως «Θεός».\nΕπειδή δεν είχε τη δύναμη της δημιουργίας μέσα του, αρνούμενος όλη τη δημιουργία, όλο το φως, όλη την ενέργεια, όλη τη χάρη του Θεού, τραβώντας το πράγμα στα όριά του, έκανε πραγματικότητα… την ανυπαρξία… « δημιουργούσε» το θάνατο… το σκοτάδι. Πριν δεν υπήρχε ούτε θάνατος ούτε σκοτάδι, αλλά τα πάντα ήταν γεμάτα από φως και ζωή.


Πασχαλινό μήνυμα του Δημοκρατικού Κόμματος - Δημοκρατικό Κόμμα\nΠασχαλινό μήνυμα του Δημοκρατικού Κόμματος\nΑνακοινώσεις | 23 Απρ 2022\nΤα μηνύματα της Αναστάσεως του Χριστού, της δύναμης της πίστης και της ελπίδας, παραμένουν ισχυρά και αναλλοίωτα στις συνειδήσεις μας.\nΤο φως της Αναστάσεως, δείχνει το δρόμο στον οποίο πρέπει να συνεχίσουμε τον αγώνα για απελευθέρωση της πατρίδας μας. Εξακολουθούμε να κουβαλούμε το σταυρό της πληγωμένης και ημικατεχόμενης μας πατρίδας, την ώρα που η Τουρκία μεθοδεύει τη διχοτόμηση.\nΜε εθνικό ανάστημα και ακλόνητη την πίστη, η Κυπριακή Δημοκρατία πρέπει να αντιμετωπίσει διεκδικητικά τις κρίσιμες προκλήσεις και να συνεχίσει να αγωνίζεται ακούραστα για τη νίκη του δίκαιου επί του άδικου.\nΗ νίκη του καλού επί του κακού, η νίκη της ζωής επί του θανάτου ανανεώνει την αισιοδοξία μας και το μήνυμα της Ανάστασης αποκτά ακόμη μεγαλύτερη σημασία στις δύσκολες καταστάσεις που βιώνουμε σε όλα τα επίπεδα. Σε εθνικό, οικονομικό, υγειονομικό επίπεδο αλλά και στους προσωπικούς αγώνες που δίδει καθημερινά ο καθένας και η καθεμία από εμάς.\nΗ πίστη μας καθοδηγεί και είμαστε αισιόδοξοι ότι μπορούμε να διασφαλίσουμε καλύτερες μέρες για τον τόπο και το λαό μας.\nΚαλή Ανάσταση σε όλους και ελευθερία στην Κύπρο μας.


Αγορεύσεις και «μάχες» σε δίκες επί 50 χρόνια | Η ΚΑΘΗΜΕΡΙΝΗ\nΑγορεύσεις και «μάχες» σε δίκες επί 50 χρόνια\n05.05.2007 • 08:00\n«Και βέβαια, κύριοι δικασταί, φρονώ ότι σεις δικάζετε όχι μόνον διά να τιμωρήτε»… έλεγε κατά την αγόρευσή του πριν από περίπου 2.500 χρόνια ο ρήτορας Λυσίας στον δικανικό του λόγο «Κατά Αλκιβιάδου A΄ λιποταξίου».\nΑπό τους αρχαίους ρήτορες μέχρι τους σύγχρονους πολύπειρους δικηγόρους, οι αγορεύσεις με τις οποίες κερδίζεται μια δύσκολη δίκη προκαλούν πάντα θαυμασμό.\nΓια τα 50 χρόνια διακονίας στη μαχόμενη δικηγορία τιμήθηκαν από τον Δικηγορικό Σύλλογο Αθηνών 29 εν ενεργεία δικηγόροι σε ειδική εκδήλωση που πραγματοποιήθηκε τo βράδυ της περασμένης Πέμπτης.\n«Γάμο κανονικό δεν έκανα γιατί παντρεύτηκα τη δικηγορία. Αυτό, όμως, δεν σημαίνει ότι στερήθηκα τους έρωτες», εξομολογείται στην «Κ» ο δικηγόρος Θεόδωρος Σταυρόπουλος, διδάκτωρ της Νομικής Σχολής Παρισίων.\n«Θεώρησα και θεωρώ τη δικηγορία λειτούργημα κοινωνικό εις την υπηρεσία της δημοκρατίας των πολιτών και την άσκησα κατ’ αυτόν τον τρόπο ευρισκόμενος πάντα στην υπεράσπιση των δικαιωμάτων και των πολιτικών ελευθεριών φοιτητών και πολιτών χωρίς δικηγορική αμοιβή.\nΘεώρησα, θεωρώ και θα θεωρώ μέχρι τέλους ότι η δικηγορία πρέπει να ασκείται με την πιο υψηλή ηθική ευαισθησία».\nΟ κ. Σταυρόπουλος, ο οποίος μάλιστα συμμετείχε ενεργά στο κίνημα του Μάη του ’68 στο Παρίσι, θυμάται την πρώτη του δίκη, τον Δεκέμβριο του 1961 στο Τριμελές Πλημμελειοδικείο Αθηνών, όταν 17 εργαζόμενοι οδηγήθηκαν ύστερα από μαχητική σύγκρουση με την αστυνομία στο δικαστήριο ως κατηγορούμενοι για αντίσταση κατά της Αρχής και ανυπακοή διάλυσης διαδήλωσης. «Ηταν μία περίλαμπρη αγόρευση 2 ωρών η οποία εξετιμήθη ιδιαιτέρως από την πλευρά του δικαστηρίου», λέει ο κ. Σταυρόπουλος.\nΕχει ως πηγή έμπνευσής του τους ρήτορες της αρχαιότητας Λυσία και Ισοκράτη, την ιδεολογία της Αναγέννησης και του Γαλλικού Διαφωτισμού, αλλά και τον ρόλο της Ελληνικής Επανάστασης του 1821 στη διάλυση της Ιεράς Συμμαχίας του Μέτερνιχ.\nΗ σημαντικότερη στιγμή για τον ίδιο ήταν η δίκη των αγροτών του Αγρινίου το 1962, η οποία διήρκεσε 13 ημέρες. «Τότε με χαρακτήρισαν αρχηγό της υπεράσπισης. Ημουν πάντα συνήγορος υπεράσπισης και ποτέ πολιτικής αγωγής, διότι θεωρώ ότι ο κατηγορούμενος πολίτης δεν έχει άλλη προστασία».\nΟ Χρήστος Ροκόφυλλος, δικηγόρος, διδάκτωρ δικαίου, πρώην βουλευτής του ΠΑΣΟΚ και υπουργός, πρώην διοικητής της Αγροτικής Τράπεζας και πρέσβης στη Γαλλία διατήρησε τελικά τη μία από τις πολλές του ιδιότητες, του νομικού, την οποία υπηρετεί μέχρι και σήμερα. Είναι παντρεμένος με δύο παιδιά.\n«Η δικηγορία είναι στο DNA μου», λέει στην «Κ» ο κ. Ροκόφυλλος, ο οποίος ποτέ δεν θα ξεχάσει την πρώτη του δίκη, στις 10 Ιουνίου του 1956. «Μόλις είχα αποφοιτήσει από τη Νομική Αθηνών με άριστα, 24 ετών, και είχα εγγραφεί στον Δικηγορικό Σύλλογο. Είχα υποβάλει μία ένσταση στο Τριμελές Πλημμελειοδικείο Χαλκίδας ζητώντας να ακυρωθεί το κατηγορητήριο. Μάλλον η θεμελίωση της ένστασης έκανε πολύ καλή εντύπωση, οπότε ύστερα από τρεις ώρες συνεδρίασης, το δικαστήριο ακύρωσε τελικά το κατηγορητήριο. Αυτή η πρώτη μου επιτυχία έφερε και αρκετούς πελάτες», λέει ο κ. Ροκόφυλλος.\nΣπουδαιότερη δίκη που χειρίστηκε θεωρεί το Ειδικό Δικαστήριο σε βάρος του Ανδρέα Παπανδρέου. «Επί 3 χρόνια εργαζόμουν ανελλιπώς από το πρωί μέχρι το βράδυ μελετώντας μία δικογραφία 47.000 σελίδων και παρακολουθώντας όλα όσα ακούγονταν στην αίθουσα του δικαστηρίου από το ραδιόφωνο και την τηλεόραση. Δεν παρέστην φυσικά ποτέ στην αίθουσα»…\nΟ κ. Ροκόφυλλος θεωρεί τη δίκη Καλαμπόκα για τη δολοφονία Τεμπονέρα μία από τις κορυφαίες στιγμές στην καριέρα του. «Ομως τη μεγαλύτερη ταραχή την ένιωσα σε μία δίκη για δολοφονία, όταν εκπροσωπώντας την οικογένεια του θύματος έκανα μία έντονη αγόρευση και ο κατηγορούμενος καταδικάστηκε σε θάνατο. Ευτυχώς, η απόφαση δεν εκτελέστηκε ποτέ»…\nΜε ηρεμιστικά, λόγω άγχους, η πρώτη αγόρευση…\nΟ κ. Ιωάννης Ζαχαρίου, δικηγόρος από το 1957, παντρεμένος, με μία κόρη, δηλώνει αποφασισμένος να παραμείνει στις επάλξεις της δικηγορίας. «Δεν εννοώ να σταματήσω. Βρίσκω εξαιρετικά ενδιαφέρουσα αυτή τη δουλειά και ευτυχώς οι δυνάμεις μου είναι καλές. Τι να κάνω, να βγω στη σύνταξη και να γυρνάω στα καφενεία… Επιπλέον η δικηγορία δεν μου στέρησε ποτέ τις μεγάλες απολαύσεις τη ζωής, όπως είναι τα ταξίδια, η μουσική, τα θεάματα, οι φίλοι».\nΟ κ. Ζαχαρίου λέει ότι έζησε πολύ ευχάριστες στιγμές όταν κέρδισε κάποιες δίκες, αλλά και όταν δημιούργησε νομολογία σε κάποιο θέμα. «Εζησα όμως και δυσάρεστες και εξοργιστικές στιγμές όταν αδικήθηκε κάποιος»…\nΑυτό που θυμάται στο δικηγορικό του ντεμπούτο ήταν ότι αναγκάστηκε να καταπιεί δύο ηρεμιστικά! «Είχα φοβερό άγχος, διότι φοβόμουν πολύ να εμφανιστώ. Τα χάπια δεν μου έκαναν τίποτα αλλά κέρδισα την υπόθεση. Αγορανομική παράβαση ενός φίλου καταστηματάρχη»!\nΔύο περιστατικά τού είχαν προκαλέσει φοβερή έκπληξη στις δικαστικές αίθουσες. «Κάποτε η έδρα μού ζήτησε να αποσύρω μια αίτηση ασφαλιστικών μέτρων και λίγο αργότερα κέρδισα την υπόθεση. Μία άλλη φορά, επικαλέστηκα στον Αρειο Πάγο πάγια νομολογία του Αρείου Πάγου, οπότε ο πρόεδρος μου είπε χαμογελώντας ότι θα έπρεπε να κάνω εικόνισμα αυτού του οποίου τη νομολογία επικαλέστηκα. Τελικά, όμως, η απόφαση ήταν απορριπτική»!\nΟι νύφες από τη Βουλγαρία έδωσαν ζωή στο Τυχερό\nΠροκαταρκτική και για Επιτροπή Κεφαλαιαγοράς\n«Κλαίω παιδάκι μου αλλά τους δίνω δίκιο»\n«Μηδενική ανοχή στο όργιο παρανομιών της παραλιακής»\n«Ο τόπος ζωντανεύει μόνο στα πανηγύρια»


Γ.Παπακωνσταντίνου: Δεν χρειάζονται νέα μέτρα\nΠαρασκευή, 24 Σεπτεμβρίου 2021 06:05:16 ΜΜ\nΑρχική›Απόψεις›Συνεντεύξεις›Γ.Παπακωνσταντίνου: Δεν χρειάζονται νέα μέτρα\n19:24 - 27 Μαϊ 2010 | Συνεντεύξεις\nΓια τις πρωτοβουλίες της ελληνικής κυβέρνησης για τη δημοσιονομική εξυγίανση της χώρας μίλησε χθες ο υπουργός Οικονομικών κ. Γιώργος Παπακωνσταντίνου στην ετήσια Σύνοδο των υπουργών Οικονομίας και Οικονομικών του Ο.Ο.Σ.Α.. Ο κ. Παπακωνσταντίνου επισημαίνοντας επίσης την πορεία του προϋπολογισμού που εξελίσσεται κανονικά, τη μείωση του ελλείμματος που είναι μεγαλύτερη απ' ό,τι αναμενόταν και την πιο γρήγορη εφαρμογή του μνημονίου, εκτίμησε ότι δεν θα χρειαστούν πρόσθετα μέτρα.\nΕιδικότερα, σε δηλώσεις του σε δημοσιογράφους, ο κ. Παπακωνσταντίνου ανέφερε πως ενημέρωσε τους ομολόγους του για τις αλλαγές που έχει προωθεί η ελληνική κυβέρνηση σε διάφορους τομείς, μεταξύ των οποίων η κατάρτιση του προϋπολογισμού, η φορολογική νομοθεσία και το ασφαλιστικό.\nΟι αλλαγές αυτές σε συνδυασμό με τη σημαντική μείωση του ελλείμματος κατά το πρώτο τετράμηνο του 2010 βελτιώνουν τις προοπτικές της ελληνικής οικονομίας δίνοντάς της τη δυνατότητα να παράγει και να εξάγει φθηνότερα και καλύτερα, είπε. Σχετικά με την εξέλιξη της πορείας του προϋπολογισμού, τόνισε ότι εξελίσσεται κανονικά και ότι το έλλειμμα μειώνεται με πολύ μεγαλύτερο ρυθμό από αυτόν που αναμενόταν, ενώ και το μνημόνιο εφαρμόζεται επίσης πιο γρήγορα. Στο πλαίσιο αυτό, εξέφρασε την εκτίμηση ότι δεν θα απαιτηθούν πρόσθετα μέτρα.\nΑναφερόμενος στο κρίσιμο τεστ του Ιουλίου από την τρόικα, ο υπουργός Οικονομικών δήλωσε ότι θα εξεταστούν κυρίως δύο πράγματα. Πρώτον, πώς εξελίσσεται η υλοποίηση του προϋπολογισμού για το 2010 και δεύτερον, αν εφαρμόζονται όλα όσα έχει δεσμευτεί ότι θα πράξει η Ελλάδα στο πλαίσιο του μνημονίου που έχει υπογράψει με την Ευρωπαϊκή Επιτροπή, την Ευρωπαϊκή Κεντρική Τράπεζα και το Διεθνές Νομισματικό Ταμείο.\nΟ κ. Παπακωνσταντίνου πραγματοποίησε, στο περιθώριο της Συνόδου, συναντήσεις με υπηρεσιακούς παράγοντες του ΟΟΣΑ με τους οποίους συζήτησε για την ελληνική φορολογική πολιτική. Σύμφωνα με τον ΥΠΟΙΚ, μέσα στο επόμενο διάστημα η Ελλάδα θα προχωρήσει στην υπογραφή δύο σημαντικών συμφωνιών που θα ενισχύσουν σε πολύ μεγάλο βαθμό την πάταξη της φοροδιαφυγής.\nΗ πρώτη συμφωνία αφορά την επικύρωση της συμφωνίας του ΟΟΣΑ με το Συμβούλιο της Ευρώπης για θέματα φορολογικής συνεργασίας. Η δεύτερη συμφωνία αφορά ένα πακέτο διμερών, αλλά και πολυμερών συμβάσεων, οι οποίες θα αφορούν την ανταλλαγή, ανάμεσα στην Ελλάδα και άλλες χώρες, πληροφοριών που σχετίζονται με την φοροδιαφυγή.\nΤελευταία τροποποίηση στις 09:11 - 28 Μαϊ 2010


Ο Newey εμπνεύστηκε από τη Honda – F1fan.gr\nΟ Christian Horner πιστεύει ότι ο Adrian Newey έχει εμπνευστεί από την άφιξη της Honda στην ομάδα της Red Bull για τη σεζόν της Formula 1 του 2019. Έχοντας πέσει πίσω από τη Mercedes και τη Ferrari στην εποχή των υβριδικών turbo κινητήρων, οι άνθρωποι της Red Bull πιστεύουν ότι η μετάβασή τους από κινητήρες Renault σε κινητήρες Honda θα αυξήσει τις πιθανότητες τους να κερδίσουν τους δύο μεγαλύτερους αντιπάλους τους στο άμεσο μέλλον και να επιστρέψουν στη κορυφή.\nΠιο συγκεκριμενα ο Horner σε πρόσφατες δηλώσεις του τόνισε τα εξής: «Η αλλαγή κινητήρα τόνωσε όλη την ομάδα και ιδιαίτερα τον Αndrian. Βλέπει ότι ο κινητήρας τώρα πλησιάζει και όλο και πιο κοντά στις επιδόσεις των Mercedes και Ferrari. Αυτό τον ώθησε πραγματικά και δουλεύει πολύ σκληρά με όλους τους ανθρώπους πίσω στη βάση μας στο Milton Keynes. Ας ελπίσουμε ότι μπορούμε να προσδοκούμε σε μία καλή σεζόν στην οποία στόχος μας είναι να κλείσουμε το χάσμα που υπάρχει ανάμεσα σε εμάς και τις Mercedes και Ferrari.»\nΠαρόλο που ατυχήματα και αξιοπιστία περιόρισαν τα χιλιόμετρα της Red Bull στις τελευταίες δοκιμές πριν την έναρξη της σεζόν οι άνθρωποι της είναι ιδιαίτερα αισιόδοξοι ότι εχουν κάνει πρόοδο με τον Horner να δηλώνει οτι: «Είναι ξεκάθαρο μετά και την ολοκλήρωση του δεύτερου τέστ ότι η Ferrari είναι ιδιαίτερα δυνατή και ότι η Mercedes βρίσκεται κάπου εκεί και σαν εν δυνάμει πρωταθλητές δε θα κάτσουν με σταυρωμένα χέρια και θα προσπαθήσουν να διατηρήσουν τα σκήπτρα. Νομίζω όμως ότι σίγουρα έχουμε κλείσει τη ψαλίδα. Αυτό μπορεί να μη το δούμε σίγουρα στη Μελβούρνη καθως ειναι μία ξεχωριστή πίστα αλλά μετά το πέρας των πρώτων τριών αγώνων μπορείτε να με ξαναρωτήσετε για το πόσο κοντά τους είμαστε.»\nΟ Horner μίλησε για όλα τα παραπάνω στο πλαίσιο μίας έκθεσης αυτοκινήτου στη Γενεύη, όπου αποκαλύφθηκε το hypercar της, Valkyrie που σχεδιάστηκε από τον Νewey, μετά από αρκετά χρόνια προγραμματισμού. Ο Newey είναι γνωστό ότι το 2014 απέρριψε μία μεγάλη προσφορά από τη Ferrari και από τότε εκτός από τα καθηκοντά του στην ομάδα της Red Bull, είχε αναλάβει το σχεδιασμό και την ολοκλήρωση αυτής της Aston Martin χιλίων ίππων. O Horner γι’αυτό το γεγονός δήλωσε ότι: «Είναι μία στιγμή όπου όλοι είμαστε υπερήφανοι. Ήταν το όνειρο του Adrian το οποίο δε ξέραμε πότε θα το καταφέρουμε αλλά με τη βοήθεια της Aston Martin το πετύχαμε. Έχουν όλα προπωληθεί και έτσι ξεκινάει μία καινούρια οικογένεια αυτοκινήτων.»\nCategory: Red BullBy Γεώργιος Λασκαρίδης 6 Μαρτίου 2019\nPreviousPrevious post:Η F1 υπογραμίζει δύο στρατηγικές «προτεραιότητες» για το 2019NextNext post:Το πετυχημένο project της Haas F1 (video)


Την Τρίτη η παρουσίαση του ελάχιστου εγγυημένου εισοδήματος • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΤην Τρίτη η παρουσίαση του ελάχιστου εγγυημένου εισοδήματος\nΤην Τρίτη 14 Οκτωβρίου θα παρουσιαστεί το «Ελάχιστο Εγγυημένο Εισόδημα» από τον υπουργό Εργασίας, Γιάννη Βρούτση και τον υφυπουργό Βασίλη Κεγκέρογλου. Παρόντες θα είναι ο πρωθυπουργός Αντώνης Σαμαράς και ο αντιπρόεδρος της κυβέρνησης Ευάγγελος Βενιζέλος.\nΣύμφωνα με όσα έχουν γίνει γνωστά η πιλοτική εφαρμογή του ελάχιστου εγγυημένου εισοδήματος θα γίνει στους Δήμους Δράμας, Έδεσσας, Γρεβενών, Ιωαννίνων, Λευκάδας, Καρδίτσας, Χαλκίδας, Καλλιθέας Αττικής, Μεσολογγίου, Τρίπολης, Σύρου, Σάμου και Μαλεβιζίου Κρήτης.\nΔικαιούχοι του ελάχιστου εγγυημένου εισοδήματος θα είναι άτομα και οικογένειες που διαμένουν στους εν λόγω δήμους τουλάχιστον τα τελευταία δύο έτη και η υποβολή των αιτήσεων θα γίνεται ηλεκτρονικά μέσω του διαδικτυακού τόπου της ΗΔΙΚΑ, ενώ τα χρήματα θα καταβάλλονται στον τραπεζικό λογαριασμό του δικαιούχου.\nΟ νέος θεσμός προβλέπει εισοδηματικά και περιουσιακά κριτήρια ως εξής:\nΜεμονωμένα άτομα ή οικογένειες χωρίς άλλα εισοδήματα θα λαμβάνουν το σύνολο του ποσού. Για τις υπόλοιπες περιπτώσεις λαμβάνεται υπόψη η διαφορά του πραγματικού εισοδήματος από το όριο που έχει τεθεί με την απόφαση.\nΣημειώνεται πως πραγματικό εισόδημα θεωρείται το συνολικό καθαρό εισόδημα των τελευταίων 12 μηνών – μετά την αφαίρεση των φόρων, των εισφορών για την κοινωνική ασφάλιση, της εισφοράς αλληλεγγύης του Ν. 3986/11 – συμπεριλαμβανομένου και του συνόλου των επιδομάτων και των άλλων ενισχύσεων, καθώς και το εισόδημα που απαλλάσσεται από φόρο η φορολογείται με ειδικό τρόπο.\nΗ συνολική φορολογητέα αξία της ακίνητης περιουσίας να μην υπερβαίνει τα 90.000 ευρώ, ποσό που προσαυξάνεται κατά 15.000 ευρώ για κάθε επιπλέον προστατευόμενο ενήλικο και κατά 10.000 για κάθε προστατευόμενο ανήλικο, με ανώτατο πλαφόν τα 200.000 ευρώ.\nΗ κινητή περιουσία (αυτοκίνητα, δίκυκλα) να μην υπερβαίνει σε αντικειμενική δαπάνη τα 6.000 ευρώ. Δεν γίνονται δεκτές αιτήσεις από άτομα που έχουν στην ιδιοκτησία τους σκάφη αναψυχής ΙΧ, αεροσκάφη, ελικόπτερα ΙΧ, ανεμόπτερα και πισίνες. Το συνολικό ύψος καταθέσεων στα πιστωτικά ιδρύματα και η τρέχουσα αξία μετοχών και ομολόγων να μην υπερβαίνουν το διπλάσιο του εισοδήματος που αναλογεί με βάση τη ρύθμιση.\nΟ χάρτης της Ηπείρου για τις τελευταίες 14 μέρες


Βρισκόμαστε στον 21ο αιώνα. Στο 2022 - 80 χρόνια και κάτι, μετά το Β΄ Παγκόσμιο Πόλεμο. Περπατάμε δίπλα δίπλα με την τεχνολογία. Με κινητά και υπολογιστές και έξυπνες τηλεοράσεις που συνδέονται όλα στο διαδίκτυο. Και που οφείλονται όλα αυτά τα θαυμαστά; Εν μέρει οφείλονται σε ένα αφανή ήρωα του Β΄ Παγκοσμίου Πολέμου που ονομάζεται Άλαν Τιούιρνγκ. Κεντρίστηκε η περιέργεια σας; Το ίδιο και η δική μας!\nΟ Άλαν Τιούρινγκ (Ορφέας Αυγουστίδης) στην "Μηχανή του Τιούρινγκ".\nΟπότε επιβαλλόταν να παρακολουθήσουμε τη σχεδόν καθημερινά sold out παράσταση «Η μηχανή του Τιούρινγκ» με πρωταγωνιστή τον Ορφέα Αυγουστίδη, σε σκηνοθεσία Οδυσσέα Παπασπηλιόπουλου.\nΒρισκόμαστε στο 1954. Αφηγητής μας ο ίδιος ο Άλαν. Κάνει μια καταγραφή τη ζωής του στο μαγνητόφωνο του. Τα παιδικά του χρόνια, το σχολείο, η αγάπη του για τον φίλο του τον Κρίστοφερ. Ο έρωτας του για την κρυπτογραφία, ο πόλεμος και η κατασκευή του πρώτου «υπολογιστικού» μηχανήματος. Το σπάσιμο εν τέλει του κρυπτογραφικού κώδικα των Γερμανών, του επονομαζόμενου μηχανήματος «Enigma». Η μετέπειτα ζωή του και η ομοφυλοφιλία. Η διαφορετικότητα του τον οδηγεί τελικά να κριθεί ένοχος και να καταδικαστεί σε ορμονική θεραπεία, η οποία οδηγεί τελικά στην διφορούμενη αυτοκτονία του στα 42 του χρόνια.\nΟ Άλαν Τιούρινγκ ( Ορφέας Αυγουστίδης ) στην "Μηχανή του Τιούρινγκ".\nΈνα σκοτεινό παραμύθι - μια οδυνηρή ανάσα\nΤο έργο είναι μονόλογος. Μα όσο και να σε τρομάζει η λέξη αυτή αγαπητέ θεατή, μην ανησυχείς! Στην περίπτωση μας δεν μιλάμε για έναν απλό, κοινό μονόλογο. Το φάσμα της υποκριτικής ικανότητας του Ορφέα Αυγουστίδη είναι αξιοθαύμαστο, μιλάμε για ολόκληρο θίασο στο πρόσωπο ενός ηθοποιού! Το εύρος των συναισθημάτων που περνάει στον θεατή είναι αδύνατο να περιγραφεί. Ο κύριος Αυγουστίδης μας έχει σίγουρα αποδείξει το ταλέντο του στην τηλεόραση επανειλημμένα, μα το θέατρο είναι σίγουρα ο χώρος που του ταιριάζει όσο κανένας άλλος.\nΗ σκηνοθεσία του Οδυσσέα Παπασπηλιόπουλου είναι βαθιά προσωπική και αγγίζει την ψυχή. Σαν να βρίσκεται στο αυτί σου και να σου ψιθυρίζει αυτό το σκοτεινό παραμύθι. Η μουσική της Μαρίζας Ρίζου και τα σκηνικά της Όλγας Μπρούμα δένουν όμορφα ολοκληρώνοντας την μαγευτική αυτή παράσταση.\nΤο ρολόι δεν το κοιτάς ούτε μια φορά. Η παράσταση αρχίζει και τελειώνει με μια ανάσα. Με μια οδυνηρή ανάσα γιατί η ιστορία της οποίας γινόμαστε μάρτυρες περιέχει πολύ πόνο.\nΟ Άλαν Τιούρινγκ ήταν ένας άνθρωπος εξαιρετικά ευφυής, ο οποίος είχε μια πολύ δύσκολη ζωή απλά επειδή ήταν διαφορετικός\nΟ σεξουαλικός του προσανατολισμός ήταν τελικά σημαντικότερος από την ιδιοφυία του και τη συμβολή του στην διάσωση εκατομμυρίων ζωών. Η ίδια του η πατρίδα δεν τον ευχαρίστησε ποτέ όσο ήταν εν ζωή για το έργο του, μα τον οδήγησε στο θάνατο του.\nΤο όνομα του δεν έγινε ποτέ γνωστό, καθώς τα αρχεία του πολέμου ήταν απόρρητα. Το 2009, πάνω από 50 χρόνια μετά το τέλος του πολέμου, τα αρχεία άνοιξαν εν τέλει και του απευθύνθηκε επίσημη συγγνώμη από την βρετανική κυβέρνηση. Το 2013 του απονεμήθηκε το royal pardon και έγινε η αναγνώριση των υπηρεσιών του από την ίδια τη βασίλισσα της Αγγλίας.\nΟ Ορφέας Αυγουστίδης στην "Μηχανή του Τιούρινγκ".\nΣενάριο: Benoit Soles // Σκηνοθεσία - Διασκευή: Οδυσσέας Παπασπηλιόπουλος // Μετάφραση: Αντώνης Γαλέος // Σκηνικά - Κοστούμια: Όλγα Μπρούμα // Φωτισμοί: Νίκος Βλασόπουλος // Μουσική: Μαρίζα Ρίζου // Βοηθός Σκηνοθέτη: Θάλεια Γρίβα // Φωτογραφίες: Ελίνα Γιουνανλή // Trailers: Άκης Πολύζος\nΥπεύθυνος Επικοινωνίας: Αντώνης Κοκολάκης | Email: kokolakispr@yahoo.gr & kokolakispr@gmail.com // Διεύθυνση Παραγωγής: Χρηστίνα Νιάρου\nΠαραγωγή: Μιχάλης Αδάμ, Prime entertainment